**Naročnik:**

**JAVNO PODJETJE ENERGETIKA LJUBLJANA d.o.o.**

Verovškova ulica 62

1000 Ljubljana

**Po pooblastilu javno naročilo vodi:**

**JAVNI HOLDING Ljubljana, d.o.o.**

Verovškova ulica 70

1000 Ljubljana

Številka: **ENLJ-SIR-174/25**

Zadeva: JHL-216-055/2025

|  |
| --- |
| **RAZPISNA DOKUMENTACIJA** |

ZA ODDAJO JAVNEGA NAROČILA PO POSTOPKU ODDAJE NAROČILA MALE VREDNOSTI

**Izvedba gradbenih del po sklopih**

Ljubljana, junij 2025

**POVABILO K ODDAJI PONUDBE**

JAVNI HOLDING Ljubljana, d.o.o., Verovškova ulica 70, 1000 Ljubljana, na podlagi pooblastila JAVNEGA PODJETJA ENERGETIKA LJUBLJANA d.o.o., Verovškova ulica 62, 1000 Ljubljana št. ENLJ-SIR-P14/25

**vabi**

vse zainteresirane ponudnike, da predložijo svojo ponudbo po zahtevah razpisne dokumentacije za oddajo javnega naročila:

**Izvedba gradbenih del po naslednjih sklopih:**

**1. sklop: 30III-793-00 Prestavitev vročevoda T2700 na območju Vilharjeve ceste**

**2. sklop: 30III-806-00 Gradnja in prevzem vročevoda T415 na območju Dolničarjeve**

**3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta**

Razpisna dokumentacija natančno določa predmet javnega naročila ter pogoje, zahteve in merila naročnika za izbiro ekonomsko najugodnejšega ponudnika, s katerim bo sklenjena pogodba za posamezni sklop.

S spoštovanjem!

Direktor družbe

l.r. Krištof MLAKAR

1. **SPLOŠNA DOLOČILA** 
   1. **Predmet javnega naročila**

Predmet javnega naročila je izvedba gradbenih del, ki je razdeljen na naslednje sklope:

1. sklop: 30III-793-00 Prestavitev vročevoda T2700 na območju Vilharjeve ceste,

2. sklop: 30III-806-00 Gradnja in prevzem vročevoda T415 na območju Dolničarjeve,

3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta.

Predmet javnega naročila je podrobno opredeljen v Tehnični specifikaciji predmeta javnega naročila, ponudbenem predračunu ter grafičnih situacijah, ki so kot priloge sestavni del razpisne dokumentacije.

* 1. **Podatki o naročniku**

Naročnik javnega naročila je JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana,ki je na podlagi pooblastila št. ENLJ-SIR-P14/25 prenesel izvedbo postopka oddaje javnega naročila za »Izvedbo gradbenih del po sklopih« na JAVNI HOLDING Ljubljana, d.o.o., Verovškova ulica 70, 1000 Ljubljana.

* 1. **Pravna podlaga**

Javno naročilo se izvaja skladno z določbami:

* Zakona o javnem naročanju (Ur. l. RS, št. 91/15, s spremembami; v nadaljevanju: ZJN-3),
* Gradbenega zakona (Ur. L. RS, št. 199/21 s spremembami; v nadaljevanju GZ-1),
* Zakona o pravnem varstvu v postopkih javnega naročanja (Uradni list RS, št. 43/2011, 60/2011 – ZTP-D, 63/2013, 90/2014 – ZDU-1I, 60/2017 in 72/19; v nadaljevanju: ZPVPJN),
* Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631, v nadaljevanju: Obligacijski zakonik),
* ostalih predpisov, ki temeljijo na zgoraj navedenih zakonih ter veljavno zakonodajo, ki se nanaša na predmet javnega naročila.
  1. **Jezik in denarna enota**

Vsi ponudniki predložijo ponudbo v slovenskem jeziku. V kolikor je originalno dokazilo napisano v tujem jeziku, je potrebno ponudbi priložiti uradno preveden dokument takega originala. Stroške prevoda nosi ponudnik. Tehnična dokumentacija je lahko tudi v angleškem jeziku.

Finančni podatki morajo biti podani v evrih, na do dve (2) decimalni mesti natančno.

* 1. **Opredelitev postopka in odločitev o oddaji naročila**

Naročnik izvaja javno naročilo po postopku oddaje naročila male vrednosti v skladu s 47. členom ZJN-3. Naročnik bo po pregledu, preveritvi in ocenjevanju ponudb ter pogajanjih, izbral ponudnika z najugodnejšo ponudbo za posamezni sklop glede na postavljena merila.

Naročnik bo o vseh odločitvah v skladu s 90. členom ZJN-3 obvestil ponudnike na način, da bo podpisano odločitev iz tega člena objavil na Portalu javnih naročil. Izbrani ponudnik za posamezni sklop bo pozvan k podpisu pogodbe pisno.

*Ponudnik se lahko prijavi na prejem obvestila o objavi odločitve o oddaji javnega naročila na način, da na Portalu javnih naročil (kjer je objavljeno predmetno obvestilo o javnem naročilu) izbere ikono »Obvesti o odločitvi o javnem naročilu«. Ne glede na navedeno, se v skladu z ZJN-3 odločitev o oddaji javnega naročila šteje za vročeno z dnem objave na Portalu javnih naročil.*

* 1. **Dodatna pojasnila ponudnikom**

Dodatna pojasnila o razpisni dokumentaciji ali vprašanja lahko zainteresirani ponudniki zahtevajo preko **Portala javnih naročil**, vendar najkasneje do **23. 6. 2025 do 10. ure**. Odgovori oz. pojasnila bodo objavljeni na spletnem naslovu naročnika in podjetja JAVNI HOLDING Ljubljana, d.o.o. (<http://www.jhl.si/javna-narocila-iz-podjetij>) na mestu, kjer je objavljena razpisna dokumentacija ter na Portalu javnih naročil, najkasneje dva (2) dni pred rokom za oddajo ponudbe, pod pogojem, da bo zahteva posredovana pravočasno. Na drugače posredovane zahteve za dodatna pojasnila ali vprašanja naročnik ni dolžan odgovoriti.

* 1. **Predložitev ponudbe**

Ponudnik nosi vse stroške priprave in predložitve ponudbe. Rok za predložitev ponudb je najkasneje do **1. 7. 2025** do **10. ure**.

Ponudnik **mora** ponudbo predložiti v informacijski sistem e-JN (elektronska oddaja ponudbe) na spletnem naslovu <https://ejn.gov.si>, v skladu s **poglavjem 6** razpisne dokumentacije.

* 1. **Odpiranje ponudb**

Odpiranje ponudb bo potekalo avtomatično v informacijskem sistemu e-JN dne **1. 7. 2025** in se bo začelo **ob 12. uri** na spletnem naslovu <https://ejn.gov.si>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ti podatki oziroma dokumenti so vidni do zaključka postopka oddaje tega naročila.

* 1. **Pogajanja**

Naročnik bo v postopek oddaje javnega naročila vključil pogajanja in sicer v enem krogu. Element pogajanj bo skupna ponudbena vrednost za posamezni sklop.

* 1. **Variantna ponudba**

Naročnik ne dopušča predložitve variantne ponudbe. Naročnik bo ponudbo, ki bo vsebovala variantno ponudbo, zavrnil kot nedopustno.

* 1. **Pregled in ocenjevanje ponudb**

Naročnik bo pred oddajo javnega naročila preveril obstoj in vsebino podatkov oziroma drugih navedb iz ponudbe ponudnika, kateremu se je odločil oddati javno naročilo. Naročnik bo opravil pregled in ocenjevanje ponudb ter javno naročilo oddal na način, kot je opredeljeno v določilih 89. člena ZJN-3.

* 1. **Pogodba**

Pogodbo za posamezen sklop bo z izbranim ponudnikom podpisal naročnik.

Pogodba se bo pred podpisom vsebinsko prilagodila le glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno.

V skladu s šestim odstavkom 14. člena Zakona o integriteti in preprečevanju korupcije (Ur. l. RS, št. 69/11-UPB2 in 158/20, 3/22 – ZDeb in 16/23 – ZZPri) je dolžan izbrani ponudnik na poziv naročnika, pred podpisom pogodbe za posamezni sklop, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom (**Priloga 3/1**). Če bo gospodarski subjekt predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe. Izjavo bodo morali podati tudi ostali gospodarski subjekti, ki nastopajo v ponudbi skupaj s ponudnikom.

Vzorec pogodbe je sestavni del te razpisne dokumentacije. Ponudnik s podpisom **Priloge A** potrdi, da se strinja z vsebino pogodbe.

* 1. **Pravno varstvo**

Ponudnikom je zagotovljeno pravno varstvo skladno z določbami Zakona o pravnem varstvu v postopkih javnega naročanja.

* 1. **Zaupnost podatkov in vpogled**

Naročnik zagotavlja javnost in zaupnost podatkov skladno s 35. členom ZJN-3 ob upoštevanju določb zakonodaje, ki ureja varstvo osebnih podatkov, tajne podatke ali gospodarske družbe.

Naročnik ne sme razkriti informacij, ki mu jih gospodarski subjekt predloži in označi kot poslovno skrivnost, kot to določa zakon, ki ureja gospodarske družbe, če ta ali drug zakon ne določa drugače. Naročnik pa mora zagotoviti varovanje podatkov, ki se glede na določbe zakona, ki ureja varstvo osebnih podatkov in varstvo tajnih podatkov, štejejo za osebne ali tajne podatke.

Naročnik bo omogočil vpogled v skladu s 35. členom ZJN-3. Ponudnik mora zahtevo za vpogled pravočasno posredovati naročniku pisno na naslov: JAVNI HOLDING Ljubljana, d.o.o., Verovškova ulica 70, 1000 Ljubljana ali po elektronski pošti na naslov: [sjn@jhl.si](mailto:sjn@jhl.si) ali na elektronski naslov, ki je naveden v Obvestilu o naročilu (Oddelek I: Javni naročnik), ki je objavljeno na Portalu javnih naročil.

* 1. **Jamstvo za napake**

Izbrani izvajalec, s katerim bo naročnik sklenil pogodbo, bo moral jamčiti za odpravo vseh vrst napak, ki jih bo naredil z izvajanjem predmeta javnega naročila, skladno z določili Obligacijskega zakonika.

1. **PONUDBENI POGOJI** 
   1. **Celovitost ponudbe**

**Ponudnik lahko odda svojo ponudbo za celotno naročilo ali samo za posamezen sklop**, v skladu z zahtevami in pogoji naročnika, navedenimi v razpisni dokumentaciji in njenih prilogah. V primeru, da ponudnik ne bo ponudil najmanj celotnega sklopa (vseh zahtevanih postavk v posameznem sklopu), bo izločen iz nadaljnje obravnave.

V primeru, da predmet ponudbe ne bo v skladu z vsemi zahtevami in pogoji razpisne dokumentacije, bo naročnik tako ponudbo izključil iz sodelovanja v postopku oddaje javnega naročila.

* 1. **Skupna ponudba**

Ponudbo lahko predloži skupina ponudnikov, ki mora predložiti pravni akt o skupni izvedbi naročila **(kot prilogo 1/1)**. Navedeni pravni akt mora natančno opredeliti:

* medsebojno odgovornost posameznih članov skupine za izvedbo naročila znotraj skupine,
* neomejeno solidarno odgovornost članov skupine do naročnika glede vseh pogodbenih obveznosti,
* glavnega nosilca izvedbe pogodbenih obveznosti, s katerim bo naročnik komuniciral,
* navedbo člana/ov skupine, kateremu naročnik vroči odločitev o oddaji naročila (v kolikor to ni navedeno, bo naročnik vročal odločitve vsem članom skupine ponudnikov),
* nosilca finančnih obračunov in transakcij z navedbo transakcijskega računa, preko katerega se bo izvajalo plačevanje izvedenih pogodbenih obveznosti,
* nosilca zavarovanja pogodbenih obveznosti iz naslova dobre izvedbe del,
* določila v primeru izstopa partnerja,
* pooblastilo vodilnemu partnerju,
* opredelitev vrste del in vrednosti oziroma deleža del, ki jih prevzema posamezni član skupine.

V primeru skupne ponudbe, pogodbo podpišejo vsi partnerji v skupni ponudbi, razen če je v pravnem aktu dogovorjeno drugače. Vsak član skupine ponudnikov v okviru skupne ponudbe odgovarja naročniku neomejeno solidarno.

V primeru skupne ponudbe mora glavni nosilec izvedbe pogodbenih obveznosti za vse partnerje v skupni ponudbi k ponudbi v razdelek »SODELUJOČI, del – Izjava – Ostali sodelujoči« priložiti v .pdf formatu izpolnjeno, podpisano in žigosano **Prilogo A**, ter v razdelek »DOKUMENTI, del Ostale priloge« v .pdf formatu izpolnjeno, podpisano in žigosano **Prilogo 1, Prilogo 1/1, Prilogo 3/1 in Prilogo 3/2**.

* 1. **Ponudba s podizvajalci**

Ponudnik lahko del javnega naročila odda v podizvajanje.

Ponudnik, ki izvaja javno naročilo z enim ali več podizvajalci, mora v celoti upoštevati obveznosti iz 94. člena ZJN-3 in zahteve iz razpisne dokumentacije, ter za vse navedene podizvajalce predložiti izpolnjene, podpisane in žigosane zahtevane obrazce iz razpisne dokumentacije.

Ponudnik, kateremu bo javno naročilo oddano, bo v razmerju do naročnika v celoti odgovarjal za izvedbo prejetega naročila, ne glede na število podizvajalcev.

Če ponudnik ne ravna v skladu s 94. člena ZJN-3, bo naročnik Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

Naročnik od ponudnika zahteva predložitev podizvajalske pogodbe oziroma dogovora o sodelovanju med ponudnikom in podizvajalcem, v kateri morajo biti opredeljeni poln naziv in naslov podizvajalca (vključno z matično številko, davčno številko in transakcijskim računom), vsak del javnega naročila (storitev/gradnja/blago), ki se oddaja v podizvajanje (vrsta/opis del/storitev/dobav), količina/delež (%) javnega naročila, ki se oddaja v podizvajanje, vrednost del ali storitev brez DDV ter kraj in rok izvedbe.

Če bo ponudnik izvajal javno naročilo s podizvajalci, mora k ponudbi v razdelek »SODELUJOČI, del – Izjava – Ostali sodelujoči« priložiti v .pdf formatu izpolnjeno, podpisano in žigosano **Prilogo A**, ter v razdelek »DOKUMENTI, del Ostale priloge« v .pdf formatu izpolnjeno, podpisano in žigosano **Prilogo 3/1,** **Prilogo 3/2, Prilogo 4/1 in Prilogo 4/2**.

V kolikor ponudnik ne oddaja ponudbe z nobenim podizvajalcem, mu ni potrebno izpolniti/priložiti prilog, ki se nanašajo na podizvajalce.

* 1. **Uporaba zmogljivosti drugih subjektov**

Ponudnik lahko za izvedbo javnega naročila uporabi zmogljivosti drugih subjektov, kot to določa 81. člen ZJN-3, pri čemer pri subjektih, katerih zmogljivosti bo uporabljal ponudnik, ne smejo obstajati razlogi za izključitev iz sodelovanja v postopku javnega naročanja iz točke 3.1 razpisne dokumentacije.

Če želi ponudnik uporabiti zmogljivosti drugih subjektov, mora v ponudbi dokazati, da bo imel na voljo sredstva, na primer s predložitvijo zagotovil teh subjektov za ta namen. Naročnik bo v tem primeru ravnal v skladu s drugim odstavkom 81. člena ZJN-3.

V primeru, da bo ponudnik za izvedbo javnega naročila uporabljal zmogljivost drugih subjektov, (ki niso partner/ji v primeru skupne ponudbe ali podizvajalec/ci), mora za vsakega izmed subjektov, na katerega zmogljivosti se sklicuje k ponudbi v razdelek »SODELUJOČI, del – Izjava – Ostali sodelujoči« priložiti v .pdf formatu izpolnjeno, podpisano in žigosano **Prilogo A**, ter v razdelek »DOKUMENTI, del Ostale priloge« v .pdf formatu izpolnjeno, podpisano in žigosano **Prilogo 3/1,** **Prilogo 3/2 in Prilogo 4/3**.

Ponudnik, kateremu bo javno naročilo oddano, bo v razmerju do naročnika v celoti odgovarjal za izvedbo prejetega naročila, ne glede na število subjektov, katerih zmogljivost bo ponudnik uporabljal v ponudbi oz. pri izvedbi predmeta javnega naročila.

*V kolikor ponudnik za izvedbo javnega naročila ne bo uporabil zmogljivosti drugih subjektov, mu ni potrebno upoštevati določil oz. izpolniti/priložiti prilog, ki se nanašajo na subjekt/e, katerih zmogljivost* *uporablja ponudnik v ponudbi.*

* 1. **Ponudnik ali podizvajalec, ki nima sedeža v Republiki Sloveniji**

Ponudniki s sedežem izven Republike Slovenije morajo izpolnjevati enake pogoje kot ponudniki s sedežem v Republiki Sloveniji, ter morajo posamezno sposobnost dokazovati v skladu z zahtevami naročnika iz razpisne dokumentacije, ki velja za vse ponudnike ter v skladu z določili četrtega odstavka 77. člena ZJN-3 in ta dokazila priložiti k ponudbi.

Enako velja tudi v primeru, da ponudnik nastopa s partnerjem v okviru skupne ponudbe ali podizvajalcem ali se sklicuje na uporabo zmogljivosti drugih subjektov s sedežem/i v tuji državi.

* 1. **Ponudbena vrednost/cena**

Ponudnik v sistem e-JN **v razdelek »Skupna ponudbena vrednost«** v zato namenjeno tabelo vpiše skupni ponudbeni znesek brez davka v EUR in znesek davka v EUR za sklop, za katerega oddaja ponudbo. Znesek z davkom (EUR) in vsi podatki, ki prikazujejo skupno ponudbeno vrednost, se izračunajo samodejno. V **del »Predračun«** pa naloži izpolnjeno in podpisano Prilogo »POVZETEK PREDRAČUNA« v obliki pdf. za vse sklope, za katere oddaja ponudbo.

»Skupna ponudbena vrednost« za posamezni sklop, ki bo vpisana v istoimenski razdelek in dokument, ki bo naložen kot predračun (Priloga »POVZETEK PREDRAČUNA«) v del »Predračun«, bosta razvidna in dostopna na javnem odpiranju ponudb.

Ponudnik mora Prilogo 2 izpolniti, podpisati in žigosati ter jo skupaj s celotnim popisom materiala in del s predračunom v pdf. formatu priloži k ponudbi v razdelek **»Dokumenti«, del »Ostale priloge«**. Ponudnik v ta razdelek predloži tudi celoten popis materiala in del s predračunom v excel formatu.

Celoten popis materiala in del s predračunom je k razpisni dokumentaciji priložen v excel formatu. Zaščiten je proti spreminjanju oziroma vnosu dodatnih parametrov. Ponudnik mora v nezaščitene celice v stolpcu Cena na enoto vnesti cene na enoto mere za vse postavke predračuna. Cene na enoto mere morajo biti izražene v EUR brez DDV, na dve decimalni mesti in morajo vključevati vse stroške, ki so povezani z izvedbo predmeta javnega naročila. V primeru, da ponudnik v obrazec predračuna za posamezno postavko ne vnese cene na enoto mere (velja za največ 5% vseh postavk), bo naročnik štel, da je vrednost navedene postavke upoštevana v skupni ponudbeni vrednosti. Predračunske postavke, ki so ocenjene v odstotkih, zmnožek količin in cen na enoto in vsoto postavk in prenos podatkov v rekapitulacijo izvrši računalniški program avtomatsko po vnosu cen na enoto v obrazec predračuna.

**Cena na enoto mere za istovrstno postavko (materiala ali del) mora biti enaka v vseh zavihkih ponudbenega predračuna za posamezni sklop.**

Ponudbena cena, navedena v posamezni postavki ponudbenega predračuna za posamezen sklop, mora biti za ves čas veljavnosti pogodbe nespremenjena, razen v primeru znižanja cen. Izvajalec bo naročnika sproti obveščal o znižanjih cen. V primeru znižanja cen na trgu za istovrstno storitev

lahko naročnik zahteva znižanje cen izvajalca.

Ponudnik mora pri pripravi ponudbe in določanju cene na enoto mere upoštevati vse materialne in nematerialne stroške, ki bodo potrebni za izvedbo predmetnega javnega naročila, vključno s stroški dela, stroški prevoza, stroški pripravljalnih del, organizacije delovišča, vgradnje, stroški za varnost pri delu, stroški zavarovanja materiala, opreme, pripomočkov in delovne sile, stroški izdelave ponudbene dokumentacije, popusti, dajatve ter carinske obveznosti kot tudi stroški ukrepov varstva pri delu na gradbišču ter kompletne organizacije gradbišča, vključno z postavitvijo primernih zaščitnih ograj, ter stroški za vsa ostala dela in naloge, ki so v vzorcu pogodbe opredeljena kot obveznosti izvajalca.

**Ponudniki priloge »Povzetek predračuna« in celotnega popisa materiala in del s predračunom ne smejo kakorkoli spreminjati, dodajati vrstice, stolpce ali celice ter v excel formatu spreminjati formule, ki jih je nastavil naročnik ali kakorkoli drugače dopolnjevati.** V primeru kakršnegakoli spreminjanja elementov obeh prilog bo naročnik ponudbo izločil iz nadaljnjega ocenjevanja.

* 1. **Veljavnost ponudbe**

Ponudba za posamezen sklop mora biti zavezujoča in veljavna še najmanj štiri (4) mesece od datuma določenega za oddajo ponudb oziroma do predložitve ustreznega finančnega zavarovanja za zavarovanje dobre izvedbe pogodbenih obveznosti.

* 1. **Način obračunavanja in plačilni pogoji**

Plačilni pogoji so natančno določeni v vzorcu pogodbe.

* 1. **Tehnična specifikacija in rok izvedbe**

Ponudnik mora pri pripravi ponudbe v celoti upoštevati tehnično specifikacijo naročnika. V kolikor predmet ponudbe ne bo izpolnjeval vseh opisov, zahtev, pogojev, navedb in kvalitete, navedene v razpisni dokumentaciji, bo naročnik tako ponudbo izločil iz nadaljnjega ocenjevanja.

Opis razpisanih del in rokov izvedbe je podan po posameznih razpisanih sklopih:

**1. sklop: 30III-793-00 Prestavitev vročevoda T2700 na območju Vilharjeve ceste**

Predmet sklopa je izvedba gradbenih del pri prestavitvi vročevoda T2700 dimenzij DN 700 in DN 300 ob Vilharjevi cesti v Ljubljani v skupni dolžini cca. 70 (sedemdeset) metrov.

*Obstoječe stanje:*

Zaradi gradnje nove avtobusne postaje ob Vilharjevi cesti v Ljubljani je bil prestavljen vročevodni jašek, v katerem se vročevod dimenzije DN700 (trasa T2700) dvigne iz kolektorja pod železniškimi tiri na traso vzdolž Vilharjeve ceste. Posledično je treba prestaviti odsek vročevoda v kineti do vstopa v Robbovo ulico.

Predhodno je že izvedeno podaljšanje kolektorja pod železniškimi tiri, vertikalni jašek za dvig vročevoda pod nivo Vilharjeve ceste, odsek vročevoda vzdolž Vilharjeve ceste (delno v kineti, delno v predizolirani izvedbi). Ker prestavitve trase T2700 po Vilharjevi cesti v celoti ni bilo možno izvesti pravočasno, je bila izvedena tudi začasna povezava dimenzije DN300/500 vročevoda DN700/1000 ob Vilharjevi cesti in obstoječega vročevoda DN700 v kineti.

Ta dokumentacija obravnava končno stanje vročevoda vzdolž Vilharjeve ceste od zaključka vročevoda DN700/1000 do vstopa v obstoječo kineto na lokaciji, kjer se vročevod usmeri proti severu.

*Opis razvoda:*

Prestavljeni vročevod dimenzije DN700 se v novem vertikalnem jašku dvigne iz kolektorja pod železniškimi tiri in vstopi v kineto na Vilharjevo cesto in se nadaljuje kot predizoliran vročevod DN700/1000 in začasna povezava DN300/500.

Pred redukcijo DN700/1000-DN300/500 naj se začasna povezava prekine in demontira v obsegu, ki omogoča nemoteno izvedbo novega vročevoda D700/1000. Ta se nadaljuje vzdolž Vilharjeve ceste do točke, kjer doseže obstoječi vročevod v kineti proti severu. Zadnjih cca. 12 metrov in navezava na obstoječi vročevod je vodenih v AB kineti dimenzije 300x255 cm. Kineto smo predvideli za zagotovitev nemotenega termičnega raztezanja vročevoda, izvedbo zamenjave lega dovoda in povratka ter navezavo na obstoječi vročevod DN700 v kineti 220x120 cm.

Kompenzacija temperaturnih raztezkov cevovoda je rešena z naravno kompenzacijo z L in Z kompenzatorji.

Po opravljenih montažnih delih, vendar pred izoliranjem razvoda, je treba izvesti hladni tlačni preizkus instalacije ter rentgeniziranje oz. penetracijsko kontrolo zvarov.

Dela morajo potekati v skladu z zahtevami naročnika, ki tudi izvaja strokovni nadzor nad gradnjo.

*Izvedba gradbenih del:*

Predizolirani vročevod je na celotni trasi položen direktno v zemljo.

Gradbena dela vključujejo rušenje asfaltov na cestišču in pločniku, izkop jarkov, izdelavo posteljice in obsutje cevi z drobnozrnatim peskom in komprimiranje materiala po slojih do predpisane zbitosti, zasipanje jarka z dopeljanim materialom, odpiranje in rušenje obstoječe kinete, izvedbo nove kinete in njeno navezavo na obstoječo ter ureditev okolice v prvotno stanje.

Strojni izkop jarkov je mogoč le na odsekih trase vročevoda, kjer komunalni vodi niso v neposredni bližini trase ali se s traso križajo, kar je razvidno iz situacije.

Kataster podzemnih vodov ni zanesljiv, zato je pri izkopu potrebna posebna pazljivost.

Posebno pozornost je treba posvetiti izkopu gradbene jame, da ne pride do poškodb obstoječih podzemnih naprav, katerih lega ni točno znana, oziroma je v projektu prikazana informativno. Vsa križanja vročevoda z ostalimi podzemnimi napravami se morajo izvesti po navodilih predstavnikov podjetij, ki s temi napravami upravljajo. Vsi pogoji in rešitve morajo biti dokumentirani v gradbenem dnevniku.

Izbrani izvajalec bo opravil tudi vgradnjo elementov zaščitnega sistema za črpalko v obstoječi močnostni razdelilec v vročevodnem jašku.

Podroben opis je razviden iz obrazca predračuna in situacije, ki sta sestavni del tega povabila.

Rok izvedbe je 45 (petinštirideset) koledarskih dni. Dela se bodo predvidoma izvajala v obdobju september 2025 – maj 2026.

**2. sklop: 30III-806-00 Gradnja in prevzem vročevoda T415 na območju Dolničarjeve**

Predmet sklopa je izvedba gradbenih del pri obnovi vročevoda T415 dimenzij DN 65 in DN 50 na območju Dolničarjeve ulice v Ljubljani v skupni dolžini cca. 120 (sto dvajset) metrov.

*Obstoječe stanje:*

Vročevodno omrežje na obravnavanem območju je sestavljeno iz vročevodov dimenzije DN80, ki potekajo v kinetah dimenzije 90x55 cm.

Toplovod, ki povezuje škofijski dvorec in stolnico, je dimenzije DN50 in poteka v kineti 90x55 cm.

Zaradi nepopolnih podatkov iz katastra navedene dimenzije niso gotove oziroma se lahko razlikujejo od dejanskega izvedenega stanja.

Starost obravnavanih cevovodov je skoraj 50 let. Zaradi starosti in že izvedenega intervencijskega popravila so navedeni cevovodi predvideni za obnovo.

*Obnova:*

Predvidena je obnova naslednjih cevovodov:

* vročevoda 35/C-415, ki poteka iz prostora toplotne postaje 33/C-59 v škofijskem dvorcu (Ciril Metodov trg 4) do razcepa na dva vročevodna priključka 33/C-457 in 33/C-458 med stavbama Bogoslovnega semenišča in župnišča,
* vročevoda 33/C-457, ki poteka od odcepa od vročevoda 35/C-415 do vstopa v objekt Bogoslovno semenišče (Dolničarjeva ulica 4),
* vročevoda 33/C-458, ki poteka od odcepa od vročevoda 35/C-415 do vstopa v objekt župnišče (Dolničarjeva ulica 1),
* toplovoda od hodnika, ki iz škofijskega dvorca vodi proti stolnici do vstopa v stolnico.

Vročevodi 35/C-415, 33/C-457 in 33/C-458 se v veliki večini obnovijo na način, da se obstoječe vročevodno omrežje v kineti zamenja s predizoliranim.

Toplovod na prehodu med škofijskim dvorcem in stolnico po obnovi ostane v kineti. Na prehodu se vgradi predizolirane cevi, ki se položijo na posteljico v kineti.

Zaradi nepoznavanja dejanskega stanja obravnavanih vročevodov so v popisih zajeta obnovitvena dela na cevovodih in betonskih kinetah ocenjena. Dejanski obseg obnove se določi na terenu glede na stanje cevovodov in kinet v soglasju z nadzorom naročnika.

Pri obnovi vročevodne cevi v veliki večini ostanejo na obstoječi trasi, na obstoječih višinah in z obstoječimi padci.

Dela morajo potekati v skladu z zahtevami naročnika, ki tudi izvaja strokovni nadzor nad gradnjo.

Detajlno območje in potek obravnavane obnove vročevodnega omrežja sta v celoti razvidna iz priložene situacije – zbirnika komunalnih vodov.

*Vročevodi 35/C-415, 33/C-457 in 33/C-458:*

Obstoječa trasa je izvedena klasično – v kineti dimenzije 90x55 cm. Dimenzija vročevodov je glede na podatke iz katastra DN80.

Obnova zunaj objektov bo skoraj v celoti potekala na način, da se bo obstoječe kinete in cevovode porušilo. Na isti trasi in večinoma isti globini bo zgrajen vročevod iz predizoliranih cevi dimenzij DN65/160 in DN50/140. Na prvem ravnem delu po izstopu iz škofijskega dvorca (35/C-415) bo izvedena dodatna kompenzacijska lira (U-kompenzator) dimenzije 2 metra. Odcep za objekt župnišče (33/C-458) bo izveden s paralelnim predizoliranim odcepom navzdol dimenzije DN65/160 / DN50/140.

Na izstopu vročevoda iz škofijskega dvorca (35/C-415) bo ostal kratek odsek kinete, ker s predizoliranimi cevmi ni možno izvesti tako kratkega z-kompenzatorja. Tam se bo kineto odprlo, po potrebi obnovilo, ter zamenjalo obstoječe cevi DN80 z manjšo dimenzijo - DN65. Na koncu kinete, ki ostane, se bo naredilo končno steno.

Če se pri izkopu izkaže, da je možno voditi vročevod (35/C-415) po izstopu iz objekta škofijski dvorec naravnost (brez omenjenega z-kompenzatorja), potem naj se to izvede in se nova trasa združi z obstoječo na začetku z-kompenzatorja, ki se nahaja ob robu stavbe semenišča.

Podobno se lahko drugačna trasa izvede na priključku 33/C-457 za objekt semenišče: tam je zdaj priključek izveden z dvema lokoma – prvim 60° in drugim 30°. Če se pri izkopu izkaže, da je možno ta priključek izvesti le z enim 90° lokom, naj se to izvede. V nasprotnem primeru se priključek izvede z dvema lokoma (60° in 30°), ki se jih zgradi s pomočjo ustreznih spojk z mehom.

Pri objektih semenišče in župnišče (priključka 33/C-457 in 33/C-458) se priključitev na obstoječe cevovode izvede znotraj objektov: v semenišču je to v prostoru toplotne postaje, v župnišču pa v prostoru zraven prostora toplotne postaje. V župnišču je pri tem potrebno (glede na razpoložljive katastrske podatke) za okoli 15 cm znižati horizontalni del notranjega cevovoda (preden se ta v zidu spusti navzol – v tla), da se lahko z novimi predizoliranimi cevmi zagotovi ustrezne padce.

V obeh objektih se bodo nove predizolirane cevi zaključile z zaključnimi kapami in nato prešle na cevi iz celega.

Priporočljivo je obnoviti tudi vročevodne cevi, ki potekajo v škofijskem dvorcu - v prostoru, preden cevi izstopijo iz objekta. Te cevi (oblečene v mavcu) so prav tako stare kot zunanji vročevod, ki se obnavlja. Ker so cevi v sosednjem prostoru toplotne postaje 33/C-59 že obnovljene, bi se z obnovo še teh v celoti obnovilo (zamenjalo) originalne – stare cevi.

*Toplovod med škofijskim dvorcem in stolnico:*

Po dostopnih podatkih obstoječe cevi DN50 potekajo v kineti 90x55 cm.

Obnovi se del cevovoda od vstopa na hodnik, ki poteka v smeri stolnice do vrat stolnice.

Obnova bo potekala na način, da se bo po odprtju kinete in izrezu obstoječih cevi kineto pregledalo in po potrebi zamenjalo. Zatem se bo vgradilo nove cevi enake dimenzije.

Če bo pri pregledu cevi ugotovljeno, da so v slabem stanju, se zamenja tudi del cevovoda od hodnika do sosednje garaže, kjer se cevi dvignejo iz tal pod strop garaže.

Del cevovodov, ki potekajo na prehodu med škofijskim dvorcem in stolnico, se zamenja s predizoliranimi cevmi dimenzije DN50/125 (serije 1) in se jih položi na prej pripravljeno posteljico na spodnjem delu kinete.

Del cevovoda pod tlakom od vstopa v stolnico do razdelilnega jaška takoj za vhodom ni predviden za obnovo (zamenjavo), ker tlak na vstopu v stolnico ni predviden za rušenje, priključitev na notranjo napeljavo stolnice (v omenjenem jašku) pa je zaradi težjega dostopa za varjenje onemogočeno.

Če se pri izvedbi obnove izkaže, da je priključitev cevi z varjenjem v jašku pri vstopu v stolnico vseeno možno, se zamenja tudi ta del cevi s predizoliranimi DN50/125.

Ker obnovljene jeklene cevi na tem delu trase ostanejo v kinetah, se trasa in globina cevovodov ne spremeni.

*Izvedba gradbenih del:*

Gradbena dela na območju projektirane obnove vročevodnega omrežja vključujejo rušenje tlaka iz kamnitih porfido plošč, tlaka iz kamnitih plošč, betonskega pralnega tlaka z vidnimi prodniki ter tlaka iz granitnih kock, izkop jarkov, odkrivanje obstoječih kinet, delno sanacijo kinet, rušenje kinet, izdelavo zaključnih sten betonskih kinet, izdelavo novih kinet, pokrivanje kinet, izdelavo hidroizolacije, pripravo dna jarka, obsutje predizoliranih cevi s peskom granulacije 0..4 mm, zasipanje jarka z obstoječim izkopanim materialom in dopeljanim tamponskim materialom (zrnavost materiala od 0 do 60 mm), komprimiranje obstoječega izkopanega materiala in tamponskega materiala po slojih do predpisane zbitosti ter ureditev okolice v predhodno stanje (izdelava tlakov).

Zaradi majhnega nadkritja nad novimi predizoliranimi cevmi trase 35/C-415 in priključka 33/C-457 se nad njimi položi pokrove obstoječe kinete. Enako se stori tudi pri priključku 33/C-458, če bo nadkritje nad novim predizoliranim vročevodom manjše od 0,7 metra.

Pri sanaciji se vzdolž trase položijo Pe - mikrocevi za polaganje optičnih vlaken.

Obseg sanacijskih del naj izvajalec na terenu uskladi z nadzorom naročnika - investitorja.

Strojni izkop jarkov je mogoč na odsekih trase vročevoda, kjer komunalni vodi niso v neposredni bližini trase ali se s traso križajo, kar je razvidno iz situacije – zbirnika komunalnih vodov.

Pri izkopu jarka je potrebno upoštevati splošna gradbena pravila. Kjer je večja globina izkopa, je potrebno izvesti varovanje gradbene jame: obojestransko zaščito brežin gradbene jame z razpiranjem oziroma ustreznim postopkom varovanja.

Posebno pozornost je potrebno posvetiti izkopu gradbene jame, da ne pride do poškodb obstoječih podzemnih naprav in objektov. Le te je potrebno zavarovati pred poškodbami.

Potrebno je upoštevati predpisane odmike vročevoda od drugih komunalnih vodov. Gradbena dela na območju križanja z ostalimi komunalnimi vodi je potrebno izvajati z ročnim izkopom, pod nadzorom strokovnih služb.

V kolikor bo izvajalec del pri izvajanju del opazil neznano elektroenergetsko napravo, mora takoj ustaviti dela ter o tem obvestiti distributerja omrežja.

Ob zaključenih gradbenih delih je potrebno na trasi projektiranega vročevoda vzpostaviti zunanjo ureditev v prvotno stanje.

*Sanacija armiranobetonskih površin:*

Tehnološki del gradbeno vzdrževalnih del je bil narejen na podlagi izkušenj pri že izvedenih sanacij vročevodov v kinetah (Resljeva, Kajuhova, Linhartova, Ob Sotočju, Na Jami, Kuhljeva-Celovška, Celovška-Dravlje …).

Sanacija obsega obstoječe kinete na obravnavanih odsekih.

Vrsto in kategorijo poškodbe določi zunanji strokovni sodelavec, ki tudi zagotavlja kontrolo nad kvaliteto izvedbe.

Ob spremljanju sanacijskih del že saniranih kinet vročevodov je mogoče povzeti naslednja opažanja in ugotovitve:

* Hidroizolacija (premaz) pokrovov je praktično izginila, o njej so ostale le sledi.
* Pokrovi kinet so nestrokovno položeni (večje rege, širine celo več kot 40 cm). Te vrzeli med ploščami so zapolnjene z neustreznim betonom, ki je popustil (se deformiral) pod obremenitvijo.
* Na večjem delu krovnih plošč so v natezni coni vidne večje poškodbe betonov in nosilne armature (delaminacija krovne plasti). Podobne poškodbe betonov in armature so bile opazne tudi na vertikalnih površinah korit kinet, zlasti v neposredni bližini naleganja pokrovov.
* Globina karbonatizacije betona sega ponekod v globino, ki je večja od 2 cm.
* Na več kot 40 % pregledanih pokrovov so ugotovljeni izraziti korozijski procesi armaturnega jekla v natezni coni, kar že zmanjšuje njen statični presek.

Ob primerjavi že ugotovljenih dejstev (obdobje in način gradnje, tehnologija obdelave betonov, kvaliteta izvedenih del) na doslej saniranih odsekih je mogoče predvideti, da se bodo verjetno enake razmere pojavile tudi na delu trase, ki jo obravnava ta projekt.

Osnovni problem za razvoj in nastanek poškodb je v prvi vrsti premajhna krovna plast nad nosilno armaturo. Korozijske procese je dodatno pospešila še prisotnost vode (z vsebnostjo CO2) iz dveh virov:

* pronicanje meteorne vode z vsebnostjo soli (od zunaj) skozi netesne pokrove kinet
* prisotnost demineralizirane vode iz vročevodnega sistema in (ali) čiste vode, njeno uparjanje v notranjosti kinet in kondenzacija na (notranjih) površinah kinet.

Zemeljska dela:

Pred pričetkom del mora izvajalec izdelati natančen posnetek (geodetski in fotografski) obstoječega stanja.

Zemeljska dela je treba izvajati po zakoličevalni situaciji vročevoda. Pred pričetkom del si mora izvajalec gradbenih del priskrbeti zakoličbo vseh komunalnih vodov na področju izkopa.

Glede na zemljino se izkopi lahko izvajajo pod naklonom, ki jih dovoljuje kvaliteta zemljine. Na mestih, kjer izkopi presegajo globino 1,5 metra, mora izkope pregledati strokovnjak geomehanske stroke.

Izkopi morajo biti v času gradnje ustrezno zavarovani pred vstopom nepooblaščenih oseb.

Potek del:

1 Pripravljalna in zaključna gradbena dela:

odpreti je potrebno območje nad obstoječo kineto, izvesti izkope, dvigniti pokrove, po končani sanaciji kineto zapreti ter zasuti s tamponskim in obstoječim izkopanim materialom. Zemljišče je potrebno vzpostaviti v prvotno stanje.

2 Specialna sanacijska dela na površini armiranobetonskih konstrukcijskih elementih (korita in pokrovi kinet, jaški):

z vgradnjo specialnih materialov in uporabo postopkov je treba zaustaviti in preprečiti nadaljnje korozijsko propadanje betonov in nosilne armature kinete, saj mora tako sanirana kineta zagotoviti zadostno mehansko in vodotesno odpornost za najmanj nadaljnjih dvajset let.

3 Kontrola statične stabilnosti in ukrepi za zagotovitev stabilnosti:

Glede na stopnjo poškodovanosti betonov in armature, ter s tem povezano stopnjo statične ogroženosti, katere razsežnost bo povsem znana šele ob odprtju kinete, bo treba izvesti statično ojačitev, ki bo zagotavljala s projektom izračunano nosilnost.

4 Zagotovitev vodotesnosti krovnih plošč:

po namestitvi AB pokrovov kinet (ali pokrivnih korit) je treba skrajno pazljivo izvesti hidroizolacijo:

na očiščeno površino se nanese hladni protiprašni premaz na bitumenski osnovi.

Nato se na površino navari dva sloja bitumenskih trakov d= 4 mm (npr. Izotekt T4) - spoji obeh plasti morajo biti zamaknjeni, hidroizolacija mora prekrivati naležni stik korito/plošča vsaj za 15-20 cm po vertikali.

Zaščito hidroizolacije predstavlja folija s točkovno strukturno površino, ki se na stikih spaja (npr. Tefond – Izostud ali podobno) in sloj peska zrnatosti 0..10 mm.

Sanacija AB pokrovov:

Na podlagi pregleda in preiskav AB pokrovov predlagamo naslednjo kategorizacijo poškodb s tehnologijo sanacijskih postopkov:

|  |  |  |
| --- | --- | --- |
| kat. |  | Poškodbe / sanacija |
|  |  |  |
| I | poškodbe | površinske nečistoče in nepravilnosti  razpoke zaradi krčenja pod 0.1 mm,  luknjice - zračni mehurčki na površini 10 % |
|  |  |  |
|  | sanacija | čiščenje površine s peskanjem in vodnim curkom pod visokim pritiskom oziroma mehansko s pnevmatskimi kladivi  nanos premaza, ki je paropropusten, nepropusten pa za prodiranje CO2 z ustrezno pripravo površine |
|  |  |  |
| II | poškodbe | betonske površine, ki so porozne in karbonatizirane do globine 5 mm, lokalno je vidna armatura, razpoke zaradi krčenja so do 0,3 mm |
|  |  |  |
|  | sanacija | odstranitev betona z vodnim curkom pod pritiskom do globine 5 mm, oz. do globine karbonatizacije, oziroma mehansko s pnevmatskimi kladivi, obdelavo zaključiti ostrorobo (pravokotno)  če je vidna korodirana armatura, se jo očisti do kovinskega sijaja (st 3 ali Sa 2,5) in zaščiti  betonska površina se očisti in pripravi za nanos adhezijskega sloja  nanos reparaturne malte v debelini, da dosežemo potrebni zaščitni sloj za armaturo, nanos po navodilih proizvajalca  površino zaščitimo z zaključnim zaščitnim premazom |
|  |  |  |

|  |  |  |
| --- | --- | --- |
| III | poškodbe | luščenje betona v debelini ca 1 cm  razpoke v betonu do 1 mm ali količina (m/) razpok / m2 površine konstrukcije = 2 m// m2  krovna plast je karbonatizirana |
|  |  |  |
|  | sanacija | odstranitev poškodovane plasti betona  po potrebi dodatna odstranitev betona v območju močno znižane alkalnosti – pH < 10,5  poglobljeni del betona se zaključuje pravokotno na betonsko površino  čiščenje in protikorozijska zaščita armature  priprava površine in adhezijski sloj  nanos reparaturne malte v potrebni debelini (zaščitni sloj)  zaključni zaščitni premaz |
|  |  |  |
| IV | poškodbe | razjede in zelo porozna mesta zaradi erozije in kemijske korozije in  razpoke na betonski površini zaradi korozije večje kot 1 mm |
|  |  |  |
|  | sanacija | odstranitev poškodovanega betona  poglobljeni del betona se zaključuje pravokotno na betonsko površino  čiščenje in zaščita armature ter po potrebi polaganje dodatne armature  priprava površine in adhezijski sloj  nanos reparaturne malte v potrebni debelini, v primeru večjih debelin je potrebno upoštevati navodila proizvajalca glede debelin posameznih slojev in časovnega zamika in nege med nanosi posameznih slojev, možna je uporaba brizganih malt / betonov  zaključni zaščitni premaz |
|  |  |  |
| V | poškodbe | betonska površina je močno poškodovana, razpokana, beton odpada, se razslojuje, kruši in drobi  alkalnost betona pade v kislo območje – pH < 9 |
|  |  |  |
|  | sanacija | odstranitev poškodovanega betona  poglobljeni del betona se zaključuje pravokotno na betonsko površino  beton se odstranjuje do nekorodiranega območja  čiščenje in zaščita armature oz. zamenjava z novo armaturo pri večjih poškodbah ali dodajanje kompozitne armature (CFK)  priprava površine in adhezijski sloj  nanos reparaturne malte v potrebni debelini, v primeru večjih debelin je potrebno upoštevati navodila proizvajalca glede debelin posameznih slojev in časovnega zamika ter nege med nanosi posameznih slojev, možna je tudi uporaba brizganih malt / betonov ali uporaba tehnologije dobetoniranja v opažu  zaključni zaščitni premaz |

Materiali za sanacijo in zaščito s kriteriji kakovosti:

Antikorozijska zaščita armaturnega jekla:

* Polimerni, najbolje epoksidni premaz (nanos: 1 x prednamaz, 2 x pokrivni, debelina nanosov najmanj 0,2 mm;
* Polimerno modificirani cementni premaz (npr. epoksidno cementni ali akrilno cementni), nanos 2 x, debelina skupnih nanosov najmanj 0,5 mm.

Kriterij kakovosti:

* 100 % monolitnost (transparentnost) nanosa premaza,
* potrjena zahtevana debelina nanosa,
* sprijemna natezna trdnost premaza s podlago > 1,5 MPa.

Adhezijski (vezni sloj):

* Polimerni, najbolje epoksidni vezni premaz, nanos 1 x,
* Polimerno modificirani cementni premaz (npr. epoksidno cementni ali akrilno cementni), nanos 1 x.

Kriterij kakovosti:

* 100 % monolitnost (transparentnost) nanosa premaza,
* čas obdelavnosti premaza > 20 minut,
* čas vezanja premaza po nanosu > 60 < 300 minut,
* sprijemna natezna trdnost premaza s podlago po metodi pull off > 2,0 Mpa.

Sanacijske malte za reprofilacijo:

* Polimerno modificirana cementna groba (0-4, lokalno 0-8 mm) sanacijska malta za debeline enoslojnega nanosa do 5 cm, za večje debeline nanosa je potrebno opaženje in po potrebi tudi sidranje v zdravo betonsko jedro;
* Polimerno modificirana cementna fina (0-1 mm) sanacijska malta za debeline enoslojnega nanosa do 5 mm se izvede po celotni površini, po potrebi se izvede še egalizacija površin s polimerno modificirano cementno izravnalno malto.

Kriterij kakovosti:

* sprijemna natezna trdnost malte s podlago po metodi pull off > 1,5 Mpa,
* upogibna trdnost najmanj 6 Mpa,
* tlačna trdnost najmanj 35 Mpa,
* E-modul (ST) < 20.000 Mpa,
* linearne deformacije manj kot 0,1%,
* homogenost nanosa brez praznega medzrnskega prostora.

Zaščita betonskih površin:

Celotne betonske površine se 7 – 14 dni po končani reprofilaciji (odvisno od vremenskih razmer) zaščitijo z akrilnim CO2 zapornim premazom za beton v 2 nanosih debeline najmanj 0,2 mm. Po potrebi oziroma glede na vrsto premaza se uporabi prednamaz.

Kriterij kakovosti:

* 100 % monolitnost (transparentnost) nanosa zaščitnega premaza,
* potrjena zahtevana debelina nanosa,
* sprijemna natezna trdnost premaza s podlago po metodi pull off > 0,8 Mpa za elastični premaz,
* sprijemna natezna trdnost premaza s podlago po metodi pull off > 1,5 Mpa za neelastični premaz,
* koeficient upornosti ogljikovemu dioksidu μ > 100000.

Dodatna priporočila za izvedbo sanacije:

* Glede na stanje ugotovljeno pri sanaciji močno poškodovanih AB pokrovov v območju močnega razslojevanja betona v natezni coni naj se prednostno uporabi epoksidni vezni premaz. Za vse dobetonirane sloje na površini > 0,2 m2 naj se prav tako uporabi epoksidni vezni sloj (npr. BE-POX 91 d, GRAS, d.o.o. ali enakovredno);
* Razpoke velikosti > 0,3 mm, ki so orientirane vzdolžno (v smeri poteka vročevoda), naj se zalije z nizkoviskozno epoksidno smolo (npr. BE-POX 128 I, GRAS, d.o.o. ali enakovredno);
* V primeru, da so pokrovi razpokani (vzdolžne razpoke čez celoten prerez) in močno razslojeni v območju natezne cone, priporočamo zamenjavo z novimi.;
* Območja, kjer je vidna pretanka zaščitna plast betona (mrežaste razpoke nad armaturo) in se že kažejo znaki delaminacije, je potrebno sanirati v smislu odstranitve celotne betonske plasti nad armaturnim jeklom, jeklo protikorozijsko zaščititi in nadalje postopati v skladu s podanimi navodili.

Zgoraj navedeni materiali so ena od možnosti – možna je uporaba drugih materialov z enakimi ali boljšimi lastnostmi.

Zagotavljanje kakovosti:

Izbrani izvajalec del naj pred pričetkom izvajanja sanacije AB elementov izdela program zagotavljanja kakovosti (PZK), ki mora vsebovati načrt notranje – izvajalčeve kontrole kakovosti posameznih postopkovnih faz izvedbe in materialov za vgradnjo, pri čemer mora biti program (PZK) prilagojen zahtevam iz pravilnika za beton in armiran beton PBAB 87 in iz tehničnih predpisov oz. smernic za sanacijo ZTV SIB 90, ki ga je izdalo Nemško ministrstvo za promet, kot pripomoček pri delu pa uporablja tudi slovenske standarde s področja sanacij armirano betonskih elementov, sprejetih po metodi prevzema SIST-EN.

Program zagotavljanja kakovosti mora vsebovati:

* terminski plan,
* načrt izvajanja tekoče (izvajalčeve) kontrole,
* navedbo izbranih sanacijskih materialov z dokazom o izpolnjevanju kriterijev kakovosti,
* način identifikacije sanacijskih materialov na gradbišču,
* način in kontrolo pogojev skladiščenja sanacijskih materialov na gradbišču,
* način oziroma tehnologijo vseh postopkov sanacije oziroma uporabe izbranih materialov za sanacijo in zaščito predmetnih AB elementov.

Po zaključku sanacijskih del je treba natančno evidentirati obseg poškodb, njihovo mikrolokacijo z opisom vplivnih dejavnikov (vdor vode, križišča, cestni požiralniki, nepravilna križanja z drugimi komunalnimi vodi, nepooblaščeni ali neevidentirani posegi v telo kinete itd.), ki so povzročili poškodbe in iz katerih bo moč ugotoviti vzroke za nastanek poškodb.

Odgovorni nadzornik mora poskrbeti za izdelavo katastra poškodb, v katerem bodo razvidni zgoraj navedeni vzroki za poškodbe, sanacija elementov, posegi na vročevodnih ceveh itd. Tak kataster bo osnova za načrtovanje naslednjih sanacij na drugih trasah.

V primeru, da skozi kineto poteka kakršenkoli cevovod (npr. meteorna ali fekalna kanalizacija, vodovod, cestno odvodnjavanje), ga je treba v soglasju s komunalnim lastnikom prestaviti izven gabaritov kinete.

Posebno pozornost je treba posvetiti izkopu gradbene jame, da ne pride do poškodb obstoječih podzemnih naprav, katerih lega ni točno znana, oziroma je v projektu prikazana informativno. Vsa križanja vročevoda in parovoda z ostalimi podzemnimi napravami se morajo izvesti po navodilih predstavnikov podjetij, ki s temi napravami upravljajo. Vsi pogoji in rešitve morajo biti dokumentirani v gradbenem dnevniku.

Pred priključitvijo naj se preveri smer dovoda in povratka vročevoda!

*Zaključek:*

Za nemoten potek je nujno tesno sodelovanje vseh izvajalcev na skupnem gradbišču.

Pravočasno je treba naročiti posnetek zgrajenega stanja zaradi vrisa v kataster podzemnih naprav.

Podroben opis je razviden iz obrazca predračuna in situacije, ki sta sestavni del tega povabila.

Rok izvedbe je 45 (petinštirideset) koledarskih dni. Dela se bodo predvidoma izvajala v obdobju julij 2025 – september 2025.

**3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta**

Predmet tretjega sklopa je obnova dela plinovoda N18000, DN 200 na odseku pod železniško progo med Cesto v Rožno dolino in Bleiweisovo cesto v Ljubljani v skupni dolžini cca. 45 metrov.

*Opis poteka:*

Zaradi puščanja plina, se na odseku med Cesto v Rožno dolino in Bleiweissovo cesto, kjer prečka tire SŽ, obnovi del nizkotlačnega plinovoda N-18000, jeklo DN 200.

Obnova se izvede med vozliščema 1 in 2 v dolžini 32 m z metodo obnove brez izkopov - rušenje obstoječe cevi z razbijalnim trnom od znotraj in uvlačenjem nove – dodatno oplaščene cevi po trasi prejšnje iz PE225 (DN200). Dodatno oplaščene cevi se spaja s sočelnim varjenjem. Na delu cevi, ki se obnavlja in ki poteka pod železniško progo na južni strani, je nameščen sifon. Navezava sifona na obstoječi plinovod bo ob postopku obnove uničena. Zato se vidni del sifona – zaščitna kapa na pohodni površini železniške postaje - odstrani, preostala odprtina zasuje z mivko in odprtino pokrije z ustreznim tlakovcem.

Na južnem delu (v bližini vozlišča 2) se neposredno pred navezavo plinovoda na obstoječi del plinovoda namesti nov sifon.

*Gradbeni del:*

Gradbena dela vključujejo odstranitev sloja asfalta, izkop jarka, napravo posteljice in obsutje cevi z drobnozrnatim peskom, zasipanje jarka z dopeljanim tamponskim materialom (zrnavost materiala od 0 do 60 mm) oziroma obstoječim izkopanim materialom in komprimiranje tamponskega materiala po slojih do predpisane zbitosti in povrnitev zunanje okolice v prvotno stanje. Strojni izkop jarkov je mogoč na odsekih trase plinovoda, kjer komunalni vodi niso v neposredni bližini trase ali se s traso ne križajo, kar je razvidno iz situacije.

Plinovod bo grajen v cestišču in v pločniku, zato je prepovedano spreminjati obstoječo konfiguracijo terena, uničevati ali poškodovati drevje ali grmovje, uničevati podrast in odlaganje odpadkov. Odvečni odpadni material ali zemeljski višek naj se odpelje na za to urejeno deponijo izven varovanega območja.

Pri križanju in približevanju z ostalimi komunalnimi vodi, je potrebno upoštevati predpisane varnostne odmike in odmike navedene v Pravilniku o tehničnih pogojih za graditev, obratovanje in vzdrževanje plinovodov z največjim delovnim tlakom do vključno 16 barov (Ur.l.RS, št. 26/2002 in nasl.). Gradbena dela na območju križanja z ostalimi komunalnimi vodi je potrebno izvajati z ročnim izkopom, pod nadzorom strokovnih služb.

V primeru, ko je zaradi pomanjkanja prostora nemogoče ugoditi zahtevam v pravilniku, se projektirano plinovodno omrežje vodi v zaščitni cevi.

V kolikor bo izvajalec del pri izvajanju del opazil neznano elektroenergetsko napravo, mora takoj ustaviti dela ter o tem obvestiti distributerja omrežja.

Po končani gradnji je potrebno odstraniti vse ostanke začasnih deponij. Vse z gradnjo prizadete površine je potrebno krajinsko ustrezno urediti. Ravno tako je potrebno včasu gradnje uvesti stroge varnostne ukrepe in nadzor in tako organizacijo na gradbišču, da bo preprečeno onesnaženje voda, ki bi nastalo zaradi transporta, skladiščenja in uporabe tekočih goriv in drugih nevarnih snovi. V primeru nezgod je zagotoviti takojšnje ukrepanje za to usposobljenih delavcev. Vsa začasna skladišča in pretakališča goriv, olj in maziv ter drugih nevarnih snovi mora biti zaščitena pred možnostjo izliva v tla in vodotoke.

Ponudnik mora pri 3. sklopu poleg ostalih del izvesti vodeno vrtanje z razrezom in razpiranjem obstoječega cevovoda. V ponudbi mora zato obrazložiti, s kom in s kakšno opremo bo izvedel vodeno vrtanje. V primeru, da ponudnik sam nima ustrezne opreme za vodeno vrtanje, lahko za izvedbo teh del nastopa s partnerjem v skupni ponudbi ali s podizvajalci (ponudnik predloži še pogodbo o medsebojnem sodelovanju).

Podroben opis je razviden iz obrazca predračuna in situacije, ki sta sestavni del tega povabila.

Rok izvedbe je 30 (trideset) koledarskih dni. Dela se bodo predvidoma izvajala v obdobju julij 2025 – avgust 2025.

***Velja za vse sklope:***

Podrobnejše tehnične značilnosti gradnje so določene v:

* projektnih dokumentacijah:
* Prestavitev vročevoda T2700 na območju Vilharjeve ceste, Mestna občina Ljubljana, PZI št. projekta: 35/C-2700, marec 2025, ki jo je izdelal naročnik *(velja za 1. sklop)*;
* Gradnja in prevzem vročevoda T415 na območju Dolničarjeve, Mestna občina Ljubljana. PZI št. projekta: 35/C-415, 33/C-457, 458, april 2025, ki jo je izdelal naročnik *(velja za 2. sklop)*;
* Obnova plinovoda N18000 - odsek Cesta v Rožno dolino - Bleiweisova cesta, Mestna občina Ljubljana, PZI št. projekta: N-18000/22496, april 2025, ki jo je izdelal naročnik *(velja za 3. sklop)*;
* celotnem popisu materiala in del s predračunom;
* Tehničnih zahtevah za graditev vročevodnega omrežja in toplotnih postaj ter za priključitev stavb na vročevodni sistem, 8. izdaja, junij 2024, (<https://www.energetika-lj.si/zakonodaja/tehnicne-zahteve-za-graditev-toplota>) - *[velja za 1. in 2. sklop]*;
* Tehničnih zahtevah za graditev distribucijskih plinovodov in priključkov ter notranjih plinskih napeljav, 11. dopolnjena in popravljena izdaja, avgust 2020, (<https://www.energetika-lj.si/zakonodaja/tehnicne-zahteve-za-graditev-plin>) - *[velja za 3. sklop]*;
* Pravilniku o tehničnih pogojih za graditev, obratovanje in vzdrževanje plinovodov z največjim dovoljenim tlakom do vključno 16 barov (Ur. list RS št. 26/2002, 54/2002 in 17/14 – EZ-1) - *[velja za 3. sklop]*;
* drugih tehničnih specifikacijah.

Projektna dokumentacija je na vpogled pri naročniku, po predhodnem dogovoru s kontaktno osebo naročnika.

Obseg gradnje oziroma obnove vročevodnega in/ali plinovodnega omrežja in priključkov lahko, v odvisnosti od izkazanega interesa lastnikov stavb za priključitev na omrežje, odstopa od predvidenega obsega gradnje.

V skladu z Uredbo o vzdrževalnih delih v javno korist na področju energetike (Ur. list RS, št. 37/18 in 38/24 – EZ-2) je treba po zaključku izvedbe vzdrževalnih del in pred začetkom rednega obratovanja opraviti interni strokovno tehnični pregled in izdelati zapisnik, iz katerega izhaja, da so vzdrževalna dela, izvedena skladno s predpisi, tehničnimi pravili in standardi, ter to predstavlja dokazilo o zanesljivosti objekta.

* 1. **Garancijski rok – velja za vse sklope**

Izvajalec je odgovoren naročniku za morebitne napake in pomanjkljivosti v izdelavi v času trajanja garancijskega roka, ki znaša za vsa pogodbena dela pet (5) let. Garancijski rok teče od datuma uspešno opravljenega prevzema izvedenih del, ki se opravi z zapisnikom o sprejemu in izročitvi izvedenih del.

1. **UGOTAVLJANJE SPOSOBNOSTI**

Za ugotavljanje sposobnosti mora ponudnik izpolnjevati pogoje in zahteve skladno z določbami ZJN-3, ter pogoje in zahteve, ki so določene v tej razpisni dokumentaciji. Za ugotavljanje sposobnosti mora ponudnik predložiti dokazila kot so navedena za vsakim zahtevanim pogojem. Enako velja v primeru, če ponudnik sodeluje s partnerji (skupna ponudba) ali podizvajalci ali uporablja zmogljivost drugih subjektov.

Naročnik si pridržuje pravico, da v času pregleda ponudb in vse do sklenitve pogodbe od ponudnika zahteva predložitev dokazil ali del dokazil v zvezi z navedbami v izjavah, ki izkazujejo izpolnjevanje zahtevanih pogojev, predložitev morebiti potrebnih pooblastil za preveritev izpolnjevanje zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Če ni v teh navodilih za posamezne dokumente drugače določeno, zadošča predložitev kopij zahtevanih dokumentov. Naročnik si pridržuje pravico do vpogleda v originalne dokumente.

Obrazci izjav, ki jih mora predložiti ponudnik v ponudbi, so del dokumentacije. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev.

V skladu s tretjim odstavkom 47. člena ZJN-3 naročniku ni treba preveriti obstoja in vsebine navedb v ponudbi, razen če dvomi o resničnosti ponudnikovih izjav. Naročnik bo v tem primeru preveril ponudbo ponudnika v skladu z določili ZJN-3, od ponudnika pa ima pravico zahtevati dokazila ali soglasja, ki bodo izkazovala, da je obstoj in vsebina navedb v ponudbi ponudnika resnična.

*V primeru, da ponudnik nastopa v skupni ponudbi mora zahtevane pogoje za ugotavljanje sposobnosti ponudnika izpolnjevati tudi vsak od partnerjev v primeru skupne ponudbe. V primeru ponudbe s podizvajalci in/ali s subjekti, katerih zmogljivosti uporablja gospodarski subjekt, mora pogoje za ugotavljanje sposobnosti, kjer je to v razpisni dokumentaciji določeno, izpolnjevati tudi vsak izmed podizvajalcev, ki jih ponudnik v ponudbi navede, ter tudi vsak subjekt, katerih zmogljivosti uporablja gospodarski subjekt.*

* 1. **Razlogi za izključitev**

*Ponudnik mora izpolnjevati zahtevane pogoje v točki 3.1. V primeru, da ponudnik nastopa v skupni ponudbi mora zahtevane pogoje izpolnjevati tudi vsak od partnerjev v primeru skupne ponudbe. V primeru ponudbe s podizvajalci in/ali s subjekti, katerih zmogljivosti uporablja ponudnik, mora zahtevane pogoje izpolnjevati tudi vsak izmed podizvajalcev, ki jih ponudnik v ponudbi navede, ter tudi vsak subjekt, katerih zmogljivosti uporablja ponudnik.*

**A. Razlogi, povezani s kazenskimi obsodbami**

Naročnik mora iz sodelovanja v postopku javnega naročanja izključiti gospodarski subjekt, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24; v nadaljnjem besedilu: KZ-1) in so našteta v prvem odstavku 75. člena ZJN-3, ali za primerljiva kazniva dejanja, ki so jih izrekla tuja sodišča.

**B. Razlogi, povezani s plačilom davkov ali prispevkov za socialno varnost**

Naročnik mora iz sodelovanja v postopku javnega naročanja izključiti tudi gospodarski subjekt, če pri preverjanju v skladu s 77., 79. in 80. členom ZJN-3 ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe ali prijave. Gospodarskega subjekta se ne izloči, če gospodarski subjekt do roka za oddajo prijav ali ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave ali ponudbe.

**C: Razlogi, povezani z insolventnostjo, nasprotjem interesov ali kršitvijo poklicnih pravil**

Naročnik bo iz sodelovanja v postopku javnega naročanja izključil gospodarski subjekt tudi v naslednjih primerih:

* če lahko naročnik na kakršen koli način izkaže kršitev obveznosti iz drugega odstavka 3. člena ZJN-3;
* če se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
* če lahko naročnik z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta;
* če izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3 ni mogoče učinkovito odpraviti z drugimi, blažjimi ukrepi;
* če so se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

**D: Nacionalni razlogi za izključitev**

Naročnik mora iz posameznega postopka javnega naročanja izključiti gospodarski subjekt:

* če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja;
* če je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

**E:** **Prepoved dodeljevanja ali nadaljnja izvajanja kakršnih koli javnih naročil ali koncesijskih pogodb, ki spadajo na področje uporabe direktiv z osebami, navedenimi v 1h členu »sklepa Sveta (SZVP) 2022/578 z dne 8. aprila 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini« (v nadaljevanju: sklep Sveta (SZVP) 2022/578 z dne 8. aprila 2022)**

Naročnik bo v skladu s prvim odstavkom člena 1h sklepa Sveta (SZVP) 2022/578 z dne 8. aprila 2022 iz postopka javne naročanja kadarkoli v postopku izključil gospodarski subjekt, če se izkaže, da je pred ali med postopkom javnega naročanja ta subjekt v položaju teh navodil kot sledi:

* ruski državljan ali fizična ali pravna oseba, subjekt ali organ s sedežem v Rusiji,
* pravna oseba, subjekt ali organ, katerih več kot 50-odstotni delež je v neposredni ali posredni lasti subjekta iz prejšnje alineje, ali
* fizična ali pravna oseba, subjekt ali organ, ki deluje v imenu ali po navodilih subjektov iz prejšnjih dveh alinej. Enako velja za podizvajalce, dobavitelje/proizvajalce ali subjekte, katerih zmogljivosti se uporabljajo v smislu direktiv 2014/23/EU, 2014/24/EU, 2014/25/EU in 2009/81/ES, če predstavljajo več kot 10 % vrednosti naročila.

***POPRAVNI MEHANIZEM:***

***2. odstavek 75. člena ZJN-3:***

*Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave ali ponudbe.*

***1. odstavek IN b) točka 4. odstavka 75. člena ZJN-3:***

*Gospodarski subjekt, ki je v enem od položajev iz prvega ali b) točke četrtega odstavka 75. člena ZJN-3, lahko* ***najkasneje do roka za oddajo ponudb*** *naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.*

*Gospodarski subjekt, ki je bil iz sodelovanja v postopkih javnega naročanja izključen na podlagi pravnomočne sodbe ali odločbe o prekršku, ki učinkuje v Republiki Sloveniji, v času trajanja izključitve ni upravičen do uporabe možnosti iz prejšnjega odstavka.*

*Za zadostne ukrepe šteje plačilo ali zaveza plačati nadomestilo za vso škodo, povzročeno s kaznivim dejanjem ali kršitvijo, aktivno sodelovanje s preiskovalnimi organi za celotno razjasnitev dejstev in okoliščin ter sprejetje konkretnih tehničnih, organizacijskih in kadrovskih ukrepov, ustreznih za preprečitev nadaljnjih kaznivih dejanj ali kršitev. Pri ocenjevanju ukrepov, ki jih sprejme gospodarski subjekt, naročnik upošteva resnost in posebne okoliščine kaznivega dejanja ali kršitve. Če naročnik oceni, da dokazi, ki jih je predložil gospodarski subjekt, zadoščajo, gospodarskega subjekta ne glede na prvi, b) točko četrtega in šesti odstavek 75. člena ZJN-3 ne izključi iz postopka javnega naročanja.*

*V kolikor je tem primeru pri izpolnjevanju Izjave o izpolnjevanju sposobnosti (Priloga A) odgovor, da gospodarski subjekt posameznega zgoraj navedenega pogoja ne izpolnjuje in v skladu s prejšnjim odstavkom uveljavlja popravni mehanizem, besedilo v tem delu Izjave o izpolnjevanju sposobnosti prečrta in k Prilogi A predloži opis kršitev in sprejetih ukrepov ter dokazila, s katerimi lahko dokaže svojo zanesljivost kljub obstoju razlogov za izključitev.*

**DOKAZILA:**

**A, B, C, D, E:** **Pogoj mora izpolniti ponudnik.**

**V primeru:**

* + **skupne ponudbe mora pogoj izpolniti vsak izmed partnerjev;**
  + **ponudbe s podizvajalci mora pogoj izpolniti tudi vsak izmed podizvajalcev;**
  + **ponudbe s subjekti, katerih zmogljivosti uporablja ponudnik mora pogoj izpolniti vsak izmed subjektov, katerih zmogljivosti uporablja ponudnik.**

Izpolnjevanje pogojev pod točkami A, B, C, D, E se izkaže s priloženimi prilogami:

* izpolnjeno in podpisano **Prilogo A**,
* izpolnjenim in podpisanim pooblastilom za pridobitev dokazila iz uradne evidence – za fizične osebe **Prilogo 3/2.**

Naročnik lahko zahteva potrdila, izjave in druga dokazila iz 77. člena ZJN-3 kot dokaz neobstoja razlogov za izključitev iz 75. člena ZJN-3.

Podatke, ki se vodijo v uradnih evidencah in ponudnik zanje ni predložil dokazila sam, lahko naročnik v uradnih evidencah preveri z uporabo enotnega informacijskega sistema, ki ga vodi ministrstvo, pristojno za javna naročila.

* 1. **Pogoji za sodelovanje**
     1. **Ustreznost za opravljanje poklicne dejavnosti**

Ponudnik mora biti vpisan v enega od poklicnih ali poslovnih registrov, ki se vodijo v državi članici, v kateri ima ponudnik sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU. Ponudnik, partner v skupni ponudbi in v primeru ponudbe s podizvajalci tudi podizvajalci morajo imeti v ustrezni register vpisano dejavnost, ki jo prevzemajo pri predmetnem javnem naročilu.

Če morajo imeti gospodarski subjekti določeno dovoljenje ali biti člani določene organizacije, da lahko v svoji matični državi opravljajo določena dela, lahko naročnik v postopku za oddajo javnega naročila dela od njih zahteva, da predložijo dokazilo o tem dovoljenju ali članstvu.

**Pogoj mora izpolniti ponudnik. V primeru skupne ponudbe mora pogoj izpolniti vsak izmed partnerjev. V primeru ponudbe s podizvajalci mora pogoj izpolniti tudi vsak izmed podizvajalcev. V primeru ponudbe s subjekti, katerih zmogljivosti uporablja ponudnik mora pogoj izpolniti vsak izmed subjektov, katerih zmogljivosti uporablja ponudnik.**

**DOKAZILA:**

Ponudnik izpolni zahtevo s predložitvijo izpolnjene in podpisane priloge A.

* + 1. **Finančni položaj**

Ponudnikova bonitetna ocena mora biti najmanj SB6 ali boljša. Ponudnik v zadnjih šestih mesecih pred izdajo zahtevanega dokazila ne sme imeti dospele neporavnane obveznosti.

**Dokazilo:** Ponudnik k **Prilogi 8** kot dokazilo o izpolnjevanju obeh pogojev v ponudbi predloži S.BON-1 ali S.BON-1/P ali eS.BON, ki ne sme biti starejši od 30 (trideset) dni od datuma in ure predložitve ponudb. Navedeno določilo pomeni, da mora biti dokument z bonitetno informacijo ponudnika izdan in pripravljen v tridesetih (30) dneh pred rokom za predložitev ponudb.

**Pogoj mora izpolniti ponudnik. V primeru skupne ponudbe mora pogoj izpolniti vsak izmed partnerjev.**

* + 1. **Tehnična sposobnost**

Ponudnik mora razpolagati z vsemi tehničnimi sredstvi in opremo ter mora zagotoviti ustrezne tehnične zmogljivosti za kvalitetno izvedbo celotnega naročila v predvidenih rokih, skladno z zahtevami iz razpisne dokumentacije, pravili stroke ter določili predpisov in standardov s področja predmeta naročila.

*Referenčni pogoji po sklopih so sledeči:*

**1. sklop: 30III-793-00 Prestavitev vročevoda T2700 na območju Vilharjeve ceste**

Naročnik zahteva, da ima ponudnik v obdobju od 1. 1. 2019 do datuma oddane ponudbe najmanj eno (1) referenco, s katero dokazuje, da je kvalitetno, strokovno in v pogodbeno dogovorjenih rokih izvedel in zaključil vsa potrebna gradbena dela pri gradnji ali obnovi cevovoda (za vročo vodo, toplo vodo, paro, plin, vodo, meteorno vodo, odpadno vodo ali naftne derivate) v skupni dolžini trase cevovoda najmanj 100 (sto) metrov (Priloga 5/1).

**2. sklop: 30III-806-00 Gradnja in prevzem vročevoda T415 na območju Dolničarjeve**

Naročnik zahteva, da ima ponudnik v obdobju od 1. 1. 2019 do datuma oddane ponudbe najmanj eno (1) referenco, s katero dokazuje, da je kvalitetno, strokovno in v pogodbeno dogovorjenih rokih izvedel in zaključil vsa potrebna gradbena dela pri gradnji ali obnovi cevovoda (za vročo vodo, toplo vodo, paro, plin, vodo, meteorno vodo, odpadno vodo ali naftne derivate) v skupni dolžini trase cevovoda najmanj 150 (sto petdeset) metrov (Priloga 5/1).

**3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta**

Naročnik zahteva, da ima ponudnik v obdobju od 1. 1. 2019 do datuma oddane ponudbe najmanj eno (1) referenco, s katero dokazuje, da je kvalitetno, strokovno in v pogodbeno dogovorjenih rokih izvedel in zaključil vsa potrebna gradbena dela pri gradnji ali obnovi cevovoda (za vročo vodo, toplo vodo, paro, plin, vodo, meteorno vodo, odpadno vodo ali naftne derivate) v skupni dolžini trase cevovoda najmanj 50 (petdeset) metrov (Priloga 5/2) z vključenim razrezom, razpiranjem osnovnega cevovoda in uvlačenjem novega cevovoda v obstoječ razrezan in razprt cevovod.

*Velja za vse sklope:*

Ponudnik lahko reference med seboj smiselno sešteva.

Referenčni posel se šteje za dokončanega z dnem podpisa Zapisnika o sprejemu in izročitvi izvedenih del (primopredajnega zapisnika), brez kakršnihkoli dodatnih ugotovitev.

Ponudnik izpolni zahtevo s predložitvijo izpolnjene in podpisane priloge A, s podpisom izpolnjenega obrazca referenčna lista (priloga 5) ter s predložitvijo potrdil referenčnega naročnika - investitorja (Priloga 5/1 oz. Priloga 5/2), s katerimi potrjuje, da je kot dejanski izvajalec storitve opravil strokovno pravilno, kvalitetno in v pogodbenem roku. Naročnik je upravičen pred sprejemom odločitve o izbiri ponudnika opraviti poizvedbe o navedenih referencah, kar vsebuje tudi vpogled v originalno dokumentacijo za navedena referenčna dela ter eventualne oglede izvedenih del na mestu oz. lokaciji izvedbe. Če navedene reference ne izkazujejo resničnega stanja, jih naročnik ne bo upošteval. Za objekte, katerih referenčni naročnik je Javno podjetje Energetika Ljubljana, d.o.o., ponudnik predloži le izpolnjeno prilogo 5.

***Zgoraj navedene referenčne pogoje lahko ponudnik izpolni samostojno, kot skupina partnerjev v okviru skupne ponudbe ali s prijavljenimi podizvajalci, vendar*** ***bo moral ta gospodarski subjekt (s katerim se izkazuje reference) predmetna dela javnega naročila tudi izvesti.***

* + 1. **Strokovna sposobnost**

Ponudnik ali skupina ponudnikov v okviru skupne ponudbe mora razpolagati z ustreznimi kadrom, ki so izkušeni, strokovno usposobljeni in sposobni izvesti predmet javnega naročila.

**Ponudnik mora zagotoviti naslednje kadre:**

* 1 (enega) delavca GRADBENE STROKE, ki izpolnjuje pogoje za vodjo del po GZ-1,
* 1 x delovodja,
* 10 delavcev.

Ponudnik mora v ponudbi predložiti:

* izpolnjen obrazec **Kadrovska struktura** (priloga 6);
* za vodjo del: potrdilo o izobrazbi gradbene smeri ali o opravljenem strokovnem izpitu gradbene stroke in z navedbo št. vpisa v Imenik pooblaščenih inženirjev pri IZS za strokovno področje G – Gradbeništvo ali v Imenik vodij del pri IZS za strokovno področje G – Gradbeništvo ali v Imenik vodij gradnje pri OZS oziroma potrdilo o vpisu v enega izmed navedenih imenikov,
* za vse prijavljene kadre: kopije M-1 oziroma M-1/M-2 obrazca, ter v primeru sprememb še kopije M-3 obrazca.

Ponudnik se z oddajo ponudbe zavezuje, da bo vodja del gradbene stroke, tudi neposredno zadolžen za vodenje izvedbe na predmetnem razpisu. Vodja del ali delovodja morata biti v času izvajanja del dnevno prisotna na delovišču.

**Prijavljeni vodja del mora izpolnjevati pogoje skladno z veljavnim Gradbenim zakonom (GZ-1). Vodja del mora biti zaposlen pri ponudniku ali partnerju v primeru skupne ponudbe.**

**Delovodja in delavci so lahko zaposleni pri ponudniku ali skupini ponudnikov v okviru skupne ponudbe ali pri prijavljenemu podizvajalcu. V primeru, da prijavljeni delavci niso zaposleni pri ponudniku, morajo ti v ponudbi nastopati kot skupni partnerji ali kot podizvajalci (ponudnik predloži še pogodbo o medsebojnem sodelovanju).**

**Dokazila:** Ponudnik izpolni zahtevo s predložitvijo izpolnjene in podpisane priloge A in priloge 6 z zahtevanimi dokazili.

* + 1. **Zavarovanje odgovornosti**

Ponudnik mora imeti skladno s 16. členom GZ-1 sklenjeno zavarovanje odgovornosti za škodo v zvezi z opravljanjem svoje dejavnosti, ki mora vključevati odgovornost za škodo, ki bi nastala investitorju ali tretji osebi v zvezi z opravljenem njegove dejavnosti in mora kriti škodo zaradi malomarnosti, napake ali opustitve dolžnosti izvajalca in pri njem zaposlenih, pri čemer višina letne zavarovalne vsote ne sme biti nižja od 50.000 eurov.

Če ima ponudnik v tujini zavarovano odgovornost za škodo, mora zavarovanje kriti škodo iz prejšnjega odstavka, povzročeno v Republiki Sloveniji.

Kot dokazilo o izpolnjevanju pogoja mora ponudnik kot **prilogo 7** predložiti kopijo veljavne zavarovalne pogodbe / police ali veljavno potrdilo zavarovalnice, iz katere morajo biti razvidni: vrsta zavarovanja, višina letne zavarovalne vsote in obdobje njene veljavnosti.

**Ta pogoj mora izpolniti ponudnik in skupina ponudnikov v okviru skupne ponudbe.**

* + 1. **Zahtevana oprema za 3. sklop**

Ponudnik mora pri 3. sklopu poleg ostalih del izvesti vodeno vrtanje z razrezom in razpiranjem obstoječega cevovoda.

Ponudnik v **Prilogi 9** obrazloži, s kom in s kakšno opremo bo izvedel vodeno vrtanje.

**V primeru, da ponudnik sam nima ustrezne opreme za vodeno vrtanje, lahko za izvedbo teh del nastopa s partnerjem v skupni ponudbi ali s podizvajalci (ponudnik predloži še pogodbo o medsebojnem sodelovanju).**

* 1. **Ostale zahteve in pogoji naročnika**

Ponudnik, skupina ponudnikov v okviru skupne ponudbe, vsi v ponudbi navedeni podizvajalci ter subjekti, katerega zmogljivost bo ponudnik uporabil, ne sme/jo biti uvrščen/i na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljevanju ZIntPK), naročniki ne smejo sodelovati.

Gospodarski subjekt izpolni zahtevo s predložitvijo izpolnjene in podpisane priloge A.

1. **FINANČNA ZAVAROVANJA**
   1. **Finančno zavarovanje za zavarovanje dobre izvedbe pogodbenih obveznosti**

Izvajalec mora naročniku kot finančno zavarovanje za dobro izvedbo pogodbenih obveznosti takoj po podpisu pogodbe predložiti podpisan original bianko menice in menične izjave skladno z obrazcem iz razpisne dokumentacije za višino zavarovanja 5 % pogodbene vrednosti z DDV in rokom veljavnosti sto dvajset (120) dni od najdaljšega roka za dokončanje del.

V kolikor izvajalec ne bo izpolnjeval svojih pogodbenih obveznosti, lahko naročnik unovči finančno zavarovanje za zavarovanje dobre izvedbe pogodbenih obveznosti in od pogodbe odstopi. Naročnik bo pred unovčenjem finančnega zavarovanja za zavarovanje dobre izvedbe pogodbenih obveznosti izvajalca pisno pozval k izpolnjevanju pogodbenih obveznosti in mu določil rok za izpolnitev.

Vzorec finančnega zavarovanja za zavarovanje dobre izvedbe pogodbenih obveznosti je priložen tej razpisni dokumentaciji.

**DOKAZILA:**

Ponudnik izpolni zahtevo, da se strinja s vsebino vzorca finančnega zavarovanja s predložitvijo izpolnjene in podpisane priloge A.

* 1. **Finančno zavarovanje za odpravo napak v garancijskem roku**

Izvajalec bo moral naročniku takoj po podpisu zapisnika o sprejemu in izročitvi izvedenih del kot finančno zavarovanje za odpravo napak v garancijskem roku predložiti original bianko menice in menične izjave skladno z obrazcem iz razpisne dokumentacije za višino zavarovanja 5 % pogodbene vrednosti z DDV in rokom veljavnosti trideset (30) dni po preteku najdaljšega garancijskega roka, določenega s pogodbo (torej mora veljati: celoten garancijski rok, določen v pogodbi + 30 (trideset) dni).

Vzorec finančnega zavarovanja za odpravo napak v garancijskem roku je priložen tej razpisni dokumentaciji.

**DOKAZILA:**

Ponudnik izpolni zahtevo, da se strinja s vsebino vzorca finančnega zavarovanja s predložitvijo izpolnjene in podpisane priloge A.

**OPOZORILO:**

Finančno zavarovanje, ki ga bo ponudnik priložil pri zavarovanju pogodbenih obveznosti po sklenitvi pogodbe, ne sme vsebinsko odstopati od priloženega vzorca finančnega zavarovanja iz razpisne dokumentacije.

Finančna zavarovanja morajo biti izdana ločeno po posameznih sklopih.

Pristojno sodišče za reševanje morebitnih sporov med upravičencem in izdajateljem garancije je stvarno pristojno sodišče v Ljubljani.

1. **MERILA IN KRITERIJI OCENJEVANJA** 
   1. **Izbira ponudnika in merila**

Naročnik bo oddal naročilo in sklenil pogodbo za posamezni sklop s ponudnikom, ki bo oddal ekonomsko najugodnejšo ponudbo.

Merilo za izbiro ekonomsko najugodnejšega ponudnika je ponudbena vrednost v EUR brez DDV za posamezni sklop, ki jo bo ponudnik na izvedenih pogajanjih v zadnjem - končnem krogu pogajanj, oddal, ob izpolnjevanju vseh pogojev in zahtev naročnika, navedenih v razpisni dokumentaciji. Če se ponudnik ne bo odzval na naročnikovo povabilo na pogajanja in ne bo predložil nove oz. končne ponudbe, bo naročnik kot končno ponudbo upošteval ponudnikovo zadnjo predloženo ponudbo.

1. **NAVODILA PONUDNIKOM ZA IZDELAVO PONUDBE IN NAČIN ZA PREDLOŽITEV PONUDB**
   1. **Način in navodila za predložitev ponudb**

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu [https://ejn.gov.si](https://ejn.gov.si/), v skladu s točko 3 dokumenta Navodila za uporabo informacijskega sistema e-JN: PONUDNIKI, ki je del te razpisne dokumentacije in objavljen na spletnem naslovu [https://ejn.gov.si](https://ejn.gov.si/).

Ponudnik se mora pred oddajo ponudbe registrirati na spletnem naslovu [https://ejn.gov.si](https://ejn.gov.si/), v skladu z Navodili za uporabo informacijskega sistema e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika (Ur. l. RS, št. 97/07 – uradno prečiščeno besedilo, 64/16 – odl. US in 20/18 – OROZ631)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> **najkasneje do 1. 7. 2025 do 10.** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi: <https://ejn.gov.si/ponudba/pages/aktualno/aktualna_javna_narocila.xhtml>*.*

* 1. **Izdelava ponudbe**

Ponudba naj bo izdelana tako, da vsebuje vse zahtevane dokumente in obrazce, navedene v tč. 6.3. razpisne dokumentacije.

Odgovori na zahtevana vprašanja oziroma priloge razpisne dokumentacije, ki jih morajo izpolniti ponudniki, so osnova za ugotavljanje dopustnosti ponudbe in osnova za ugotavljanje sposobnosti ponudnikov, glede na zahteve in pogoje iz te razpisne dokumentacije. Ponudniki so obvezani priložiti vse priloge, razen če v posamezni prilogi ni drugače navedeno.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov, objavljena na portalu javnih naročil in na spletni strani <http://www.jhl.si/javna-narocila-iz-podjetij>, kjer je objavljena razpisna dokumentacija, ki jih morajo ponudniki upoštevati pri pripravi ponudbene dokumentacije.

* 1. **Vsebina ponudbene dokumentacije**

**Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da fotokopije priloženih listin ustrezajo originalu. V nasprotnem primeru ponudnik naročniku odgovarja za vso škodo, ki mu je nastala.**

**Ponudbena dokumentacija, ki jo naročnik zahteva z javnim razpisom in jo mora ponudnik naložiti v informacijski sistem e-JN, je navedena v nadaljevanju:**

* **Razdelek »Osnovni podatki o ponudniku«**

Ponudnik vnese osnovne podatke o ponudbi. V primeru skupne ponudbe, ponudbe s podizvajalci ali uporabe zmogljivosti drugih subjektov, ponudnik označi ustrezen kvadratek. V primeru, da ponudnik samostojno oddaja ponudbo, ne označi nobenega kvadratka.

* **Razdelek »Skupna ponudbena vrednost, del Predračun«**

Ponudnik v sistem e-JN **v razdelek »Skupna ponudbena vrednost«** v zato namenjeno tabelo vpiše skupni ponudbeni znesek brez davka v EUR in znesek davka v EUR za posamezni sklop. Znesek z davkom (EUR) in vsi podatki, ki prikazujejo skupno ponudbeno vrednost, se izračunajo samodejno. V **del »Predračun«** pa naloži izpolnjeno in podpisano Prilogo »POVZETEK PREDRAČUNA« v pdf. obliki/formatu za vse sklope, za katere oddaja ponudbo. »Skupna ponudbena vrednost« za posamezni sklop, ki bo vpisana v istoimenski razdelek in dokument (Priloga »POVZETEK PREDRAČUNA), ki bo naložen kot predračun v del »Predračun«, bosta razvidna in dostopna na javnem odpiranju ponudb.

|  |
| --- |
| POVZETEK PREDRAČUNA |

V primeru razhajanj med podatki navedenimi v razdelku »Skupna ponudbena vrednost«, podatki v Prilogi »POVZETEK PREDRAČUNA« - naloženim v razdelek »Skupna ponudbena cena«, del »Predračun«, in celotnim izpolnjenim ponudbenim predračunom popisom storitev v pdf. format (Priloga 2 za posamezni sklop, za katerega je ponudnik oddal ponudbo) - naloženim v razdelek »Dokumenti«, del »Ostale priloge«, kot veljavni štejejo podatki ponudbenega predračuna v pdf. format (Priloga 2 za posamezni sklop, za katerega je ponudnik oddal ponudbo), ki je predložen v razdelku »Dokumenti«, del »Ostale priloge«.

Izpolnjen celoten popis materiala in del s predračunom v excel formatu ponudnik naloži v razdelek **»DOKUMENTI, del Ostale priloge«**.

* **Razdelek »DOKUMENTI, del Izjava - ponudnik«**

|  |
| --- |
| UGOTAVLJANJE SPOSOBNOSTI TER SPREJEMANJE POGOJEV RAZPISNE DOKUMENTACIJE – **ponudnik** |

Ponudniki v informacijskem sistemu e-JN v **razdelek »DOKUMENTI, del Izjava - ponudnik«** naložijo izpolnjeno prilogo, ki je v razpisni dokumentaciji označena kot Priloga A - UGOTAVLJANJE SPOSOBNOSTI. **»Priloga A – Ugotavljanje sposobnosti« je potrebno izpolniti, podpisati, žigosati in priložiti v .pdf formatu.**

* **Razdelek »SODELUJOČI, del – Izjava – Ostali sodelujoči«**

|  |
| --- |
| UGOTAVLJANJE SPOSOBNOSTI TER SPREJEMANJE POGOJEV RAZPISNE DOKUMENTACIJE – **ostali sodelujoči** |

V primeru skupne ponudbe, uporabe zmogljivosti drugih subjektov in/ali podizvajalcev mora ponudnik v informacijskem sistemu e-JN v **razdelek »SODELUJOČI, del – Izjava – Ostali sodelujoči«** naložiti prilogo, ki je v razpisni dokumentaciji označena kot Priloga A - UGOTAVLJANJE SPOSOBNOSTI za vsakega od ostalih sodelujočih. »Priloga A - UGOTAVLJANJE SPOSOBNOSTI« je potrebno izpolniti, podpisati, žigosati in priložiti v .pdf formatu.

* **Razdelek »DOKUMENTI, del Ostale priloge«**

Ponudnik v informacijskem sistemu e-JN **v razdelek »DOKUMENTI, del Ostale priloge«** naloži ostalo ponudbeno dokumentacijo, ki je zahtevana s to razpisno dokumentacijo, vključno s celotnim popisom materiala in del s predračunom .

Spodaj zahtevana ponudbena dokumentacija mora biti **priložena v .pdf formatu** (sken celotne ponudbe z izpolnjenimi, podpisanimi in žigosanimi ponudbenimi listinami). Ponudnik lahko fizični podpis nadomesti z elektronskim podpisom, v kolikor e-JN to dopušča in ni drugače določeno z razpisno dokumentacijo (v tem primeru žigosanje ni potrebno). Celoten popis materiala in del s predračunom mora biti priložen tudi v excel formatu. Ponudniki so obvezani priložiti vse priloge, razen če v posamezni prilogi ni drugače navedeno.

V primeru razhajanj med podatki v Povzetku predračuna – naloženim v razdelek »Predračun« in celotnim popisom materiala in del s predračunom naloženim v razdelek »Druge priloge«, kot veljavni štejejo podatki v celotnem popisu materiala in del s predračunom, naloženim v razdelek »Druge priloge«.

|  |  |
| --- | --- |
| PODATKI O PONUDNIKU | ***Priloga 1*** |

Prilogo je potrebno izpolniti, podpisati in žigosati. V primeru, da odda več ponudnikov skupno ponudbo, morajo razmnožen obrazec priloge 1 izpolniti vsi ponudniki.

Tej prilogi se priloži tudi **pravni akt o skupni izvedbi naročila** (če gre za skupno ponudbo), (prilogi 1/1).

|  |  |
| --- | --- |
| CELOTEN POPIS MATERIALA IN DEL S PREDRAČUNOM | ***Priloga 2*** |

Celoten popis materiala in del s predračunom je k razpisni dokumentaciji priložen v excel formatu. Ponudnik izpolni sklop, na katerega se prijavlja, sprinta in v pisni obliki podpiše in žigosa na strani rekapitulacije za celotno javno naročilo ter ga priloži za prilogo 2 v pdf. formatu. Celoten popis materiala in del s predračunom se priloži tudi v excel (xlsx) formatu.

|  |  |
| --- | --- |
| IZJAVA FIZIČNIH IN PRAVNIH OSEB ter POOBLASTILA FIZIČNIH OSEB | ***Priloga 3/1 in Priloga 3/2*** |

Izjavo izpolnijo in podpišejo vsi gospodarski subjekti, pooblastila za fizične osebe pa vse osebe, ki so člani upravnega, vodstvenega ali nadzornega organa ponudnika (v primeru skupne ponudbe velja za vse člane skupine ponudnikov – partnerje), podizvajalca oz. subjekt, katerega zmogljivost uporablja ponudnik ali ki imajo pooblastila za njegovo zastopanje ali odločanje ali nadzor v njem.

|  |  |
| --- | --- |
| UDELEŽBA PODIZVAJALCEV | ***Priloga 4/1*** |

Ponudnik izpolni, podpiše in žigosa prilogo v celoti tolikokrat, kolikor podizvajalcev prijavlja. V kolikor ponudnik v predmetnem naročilu ne nastopa s podizvajalcem, priloge ni treba prilagati.

|  |  |
| --- | --- |
| SOGLASJE ZA NEPOSREDNA PLAČILA | ***Priloga 4/2*** |

Podizvajalec izpolni, podpiše in žigosa prilogo. V kolikor ponudnik v predmetnem naročilu ne nastopa s podizvajalcem, priloge ni treba prilagati.

|  |  |
| --- | --- |
| SEZNAM SUBJEKTOV, KATERIH ZMOGLJIVOST UPORABLJA PONUDNIK | ***Priloga 4/3*** |

Ponudnik mora prilogo izpolniti v kolikor uporabi zmogljivost drugih subjektov za izvedbo javnega naročila. Ponudnik in naveden subjekt, katerih zmogljivosti uporablja ponudnik prilogo podpišeta in žigosata. V kolikor ponudnik v predmetnem naročilu ne nastopa z subjektom, priloge ni treba prilagati.

|  |  |
| --- | --- |
| SEZNAM REFERENC IN POTRDILA REFERENC | ***Priloga 5 s prilogami*** |

Ponudnik mora v obrazcu Priloga 5 navesti pridobljene reference za predmetno javno naročilo. V prilogi 5/1 mora ponudnik priložiti izpolnjene in potrjene obrazce za reference, ki jih ponudnik navaja v prilogi 5. Ponudnik razmnoži potrebno število izvodov posameznih prilog.

|  |  |
| --- | --- |
| STROKOVNA SPOSOBNOST | ***Priloga 6*** |

Ponudnik ustrezno izpolni, podpiše in žigosa Prilogo, v tabeli, v kateri navede delavce, delodajalca ter predloži ustrezna dokazila.

|  |  |
| --- | --- |
| ZAVAROVANJE ODGOVORNOSTI | ***Priloga 7*** |

Ponudnik mora k izpolnjeni, podpisani in žigosani prilogi priložiti kopijo veljavne zavarovalne pogodbe / police ali veljavno potrdilo zavarovalnice, iz katere/ga mora biti razvidna vrsta zavarovanja, višina letne zavarovalne vsote in obdobje veljavnosti.

|  |  |
| --- | --- |
| FINANČNA SPOSOBNOST – BON OBRAZEC | ***Priloga 8*** |

Ponudnik mora priložiti ustrezen BON obrazec.

|  |  |
| --- | --- |
| OPREMA | ***Priloga 9*** |

Ponudnik mora prilogo izpolniti, podpisati in žigosati ter priložiti v ponudbi.

|  |
| --- |
| **POVZETEK PREDRAČUNA** |

Kot ponudnik (naziv in naslov) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oddajamo ponudbo št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za javno naročilo št. **ENLJ-SIR-174/25 – Izvedba gradbenih del po sklopih**

1. **PONUDBENA VREDNOST**

**Ponudbo za 1. sklop oddajamo (označite):**

|  |  |  |  |
| --- | --- | --- | --- |
| * samostojno | * skupna ponudba | * s podizvajalci | * z uporabo zmogljivosti drugih subjektov |
| **Sklop** | | | **PONUDBENA VREDNOST**  **v EUR brez DDV** | |
| **1. sklop: 30III-793-00 Prestavitev vročevoda T2700 na območju Vilharjeve ceste** | | |  | |

**Ponudbo za 2. sklop oddajamo (označite):**

|  |  |  |  |
| --- | --- | --- | --- |
| * samostojno | * skupna ponudba | * s podizvajalci | * z uporabo zmogljivosti drugih subjektov |
| **Sklop** | | | **PONUDBENA VREDNOST**  **v EUR brez DDV** | |
| **2. sklop: 30III-806-00 Gradnja in prevzem vročevoda T415 na območju Dolničarjeve** | | |  | |

**Ponudbo za 3. sklop oddajamo (označite):**

|  |  |  |  |
| --- | --- | --- | --- |
| * samostojno | * skupna ponudba | * s podizvajalci | * z uporabo zmogljivosti drugih subjektov |
| **Sklop** | | | **PONUDBENA VREDNOST**  **v EUR brez DDV** | |
| **3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta** | | |  | |

|  |  |
| --- | --- |
| **SKUPNA PONUDBENA VREDNOST v EUR brez DDV** |  |

1. **VELJAVNOST PONUDBE**

Ponudba mora biti zavezujoča in veljavna še najmanj 4 (štiri) mesece od datuma določenega za oddajo ponudb oziroma do predložitve ustreznega finančnega zavarovanja za dobro izvedbo pogodbenih obveznosti.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

|  |  |
| --- | --- |
| UGOTAVLJANJE SPOSOBNOSTI | ***Priloga A*** |

Gospodarski subjekt (naziv in naslov):

v zvezi z javnim naročilom št. **ENLJ-SIR-174/25 – Izvedba gradbenih del po sklopih** podajamo naslednje izjave:

1. **RAZLOGI ZA IZKLJUČITEV**

**IZJAVLJAMO, DA:**

* nam (gospodarskem subjektu) ni bila izrečena pravnomočna sodba, ki ima elemente kaznivih dejanj za kazniva dejanja iz Kazenskega zakonika (Ur. l. RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24; v nadaljnjem besedilu: KZ-1), ki so opredeljena v prvem odstavku 75. člena ZJN-3, ali za primerljiva kazniva dejanja, ki so jih izrekla tuja sodišča;
* izpolnjujemo obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri imamo sedež, ali predpisi države naročnika, in da imamo predložene vse obračune davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe;
* nismo kršili obveznosti iz drugega odstavka 3. člena ZJN-3;
* nad nami ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, naših sredstev ali poslovanja ne upravlja upravitelj ali sodišče, naše poslovne dejavnosti niso začasno ustavljene, v skladu s predpisi druge države nad nami ni začet postopek ali pa je nastal položaj z enakimi pravnimi posledicami;
* nismo zagrešili hujšo kršitev poklicnih pravil, zaradi česar je omajana naša integriteta;
* ne obstaja izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3;
* se pri prejšnji pogodbi/ okvirnem sporazumu o izvedbi javnega naročila, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe/okvirnega sporazuma ali uveljavljal odškodnino ali so bile izvedene druge primerljive sankcije;
* na dan, ko je potekel rok za oddajo ponudb, nismo izločeni iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja;
* nam v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri nam (gospodarskemu subjektu) je bila s pravnomočno odločitvijo ali več pravnomočnimi odločitvami izrečena globa za prekršek.

1. **POGOJI ZA SODELOVANJE**

**IZJAVLJAMO, DA:**

* smo sposobni za opravljanje poklicne dejavnosti oziroma imamo registrirano dejavnost oziroma smo vpisani v enega od poklicnih ali poslovnih registrov, ki se vodijo v državi članici, v kateri imamo sedež;
* imamo potrebne ekonomske in finančne zmogljivosti za izvedbo javnega naročila in da na dan oddaje ponudbe nimamo blokiranega kateregakoli računa;
* imamo potrebno tehnično in kadrovsko sposobnost ter izkušnje za izvajanje predmeta javnega naročila.

1. **SPREJEMANJE POGOJEV DOKUMENTACIJE**

**IZJAVLJAMO, DA:**

* nismo uvrščeni v evidenco poslovnih subjektov katerim je prepovedano poslovanje z naročnikom na podlagi 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljevanju ZIntPK);
* izpolnjujemo omejevalne ukrepe navedene v členu 1h »sklepa Sveta (SZVP) 2022/578 z dne 8. aprila 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini«;
* sprejemamo tudi vse ostale pogoje in zahteve predmetne razpisne dokumentacije, vključno z vsebino pogodbe/okvirnega sporazuma, ter prevzemamo kazensko in materialno odgovornost, da so vsi podatki in dokumenti, podani v ponudbi, resnični, in da fotokopije priloženih listin ustrezajo originalu;
* soglašamo, da lahko naročnik kadarkoli ustavi postopek javnega naročila, zavrne vse ponudbe ali po pravnomočnosti odločitve o oddaji javnega naročila ne sklene pogodbe ter da v nobenem od navedenih primerov ne bomo uveljavljali povračila stroškov priprave ponudbe, stroškov finančnih zavarovanj, morebitne neposredne ali posredne škode ali izgubljenega dobička;
* so v ponudbeno ceno vključeni vsi materialni in nematerialni stroški, ki bodo potrebni za izvedbo predmeta naročila, v skladu z vsemi zahtevami naročnika;
* bo ponudbena cena na enoto mere po izvedenih pogajanjih fiksna za ves čas trajanja pogodbe;
* s podpisom te izjave dajemo soglasje, da naročnik v zvezi z oddajo predmetnega javnega naročila (v primeru, če naročnik dvomi o resničnost ponudnikovih izjav v skladu s tretjim odstavkom 47. člena ZJN-3) pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3, ter se tudi zavezujemo, da bomo na zahtevo naročnika predložiti dodatna pooblastila za preveritev podatkov iz uradnih evidenc,
* s podpisom te izjave dajemo soglasje naročniku za morebitno obdelavo osebnih podatkov, s katerimi se lahko naročnik seznani v okviru ponudbene dokumentacije in katere lahko (upoštevajoč zakonodajo, ki ureja varstvo osebnih podatkov) obdeluje zaradi potreb oddaje predmetnega javnega naročila oz. pri pregledu in ocenjevanju ponudb in za čas hrambe kot to določa zakon, ki ureja javna naročanja,
* se strinjamo z vsebino vzorcev finančnih zavarovanj, ki so priloženi v razpisni dokumentaciji.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

***Navodila za izpolnitev:***

* *Izjavo izpolni in podpiše ponudnik, kot tudi vsi posamezni člani skupine ponudnikov (partnerji) v primeru skupne ponudbe, vsi podizvajalci (če ponudnik izvaja javno naročilo s podizvajalci) ter vsi gospodarski subjekti katerih zmogljivosti uporablja ponudnik.*

|  |  |
| --- | --- |
| PODATKI O PONUDNIKU | ***Priloga 1*** |

**ENLJ-SIR-174/25 – Izvedba gradbenih del po sklopih**

|  |  |  |  |
| --- | --- | --- | --- |
| Naziv ponudnika |  | | |
|  |  | | |
| Naslov ponudnika |  | | |
|  |  | | |
| TRR (IBAN, SWIFT) |  | | |
| Matična banka |  | | |
| ID številka za DDV |  | | |
| Finančni urad |  | | |
| Matična številka |  | | |
| Ponudnik je MSP\* (označi): | | | * Da | * Ne | |

\*MSP: mikro, mala in srednje velika podjetja kot so opredeljena v Priporočilu Komisije 2003/361/ES[[1]](#footnote-1).

|  |  |
| --- | --- |
| Odgovorna oseba (podpisnik pogodbe) |  |
| * funkcija |  |
| * telefon |  |
| * e-pošta |  |

|  |  |
| --- | --- |
| Kontaktna oseba  (v zvezi s ponudbo) |  |
| * funkcija |  |
| * telefon |  |
| * e-pošta |  |

Ponudnik v primeru, da je izbran kot najugodnejši ponudnik, dovoljuje objavo naslednje uradnega elektronska naslova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in uradne telefonske številke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki sta obvezna pri vnosu kontaktnih podatkov ponudnika v obrazec na prenovljenem Portalu javnih naročil.[[2]](#footnote-2)

Predstavnik izvajalca, ki bo urejal vsa vprašanja, ki bodo nastala v zvezi z izvajanjem pogodbe, je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_, v njegovi odsotnosti pa ga zamenjuje \_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe ponudnika) |

***Navodilo:*** *V primeru, da odda več ponudnikov skupno ponudbo, morajo razmnožen obrazec priloge 1 izpolniti vsi ponudniki – partnerji, k ponudbi pa se priloži tudi Prilogo 1/1.*

|  |  |
| --- | --- |
|  | ***Priloga 1/1*** |

**PRAVNI AKT O SKUPNI IZVEDBI NAROČILA**

Za to stranjo se priloži pravni akt o skupni izvedbi naročila, podpisan in žigosan s strani vseh ponudnikov-partnerjev (skupna ponudba), ki sodelujejo pri izvedbi naročila.

|  |  |
| --- | --- |
| CELOTEN POPIS MATERIALA IN DEL S PREDRAČUNOM | ***Priloga 2*** |

**ENLJ-SIR-174/25 – Izvedba gradbenih del po sklopih**

Ponudnik poda ceno za vse postavke navedene v celotnem popisu materiala in del s predračunom. Celotni popis materiala in del s predračunom se priloži za Prilogo 2 v pdf. obliki, ponudnik pa ga mora priložiti tudi v informacijski sistem e-JN v Excel formatu. Ponudbena predračuna v pdf. obliki in Excel formatu morata biti vsebinsko identična.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe ponudnika) |

***Priloga 3/1***

**I Z J A V A**

**O UDELEŽBI FIZIČNIH IN PRAVNIH OSEB V LASTNIŠTVU PONUDNIKA**

**Podatki o pravni osebi (ponudniku):**

Polno ime podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sedež podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Občina sedeža podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Številka vpisa v sodni register (št. vložka): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID ZA DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V zvezi z javnim naročilom št. **ENLJ-SIR-174/25 – Izvedba gradbenih del po sklopih** posredujemo na osnovi šestega odstavka 14. člena ZIntPK-UPB2 podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov\*, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom.

**IZJAVLJAMO**, da so pri lastništvu zgoraj navedenega ponudnika udeležene naslednje pravne osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Naziv** | **Sedež** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **….** |  |  |  |

**IZJAVLJAMO**, da so pri lastništvu zgoraj navedenega ponudnika udeležene naslednje fizične osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Ime in priimek** | **Naslov stalnega bivališča** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **…** |  |  |  |

***Opomba:***

*\* Novela Zakona o gospodarskih družbah (ZGD-1G, Uradni list RS, št. 57/2012 z dne 27. 7. 2012) ukinja tihe družbe, ki po samem zakonu prenehajo obstajati z dnem, ko začne veljati zakon, to je dne 28. 7. 2012. Za družbe s sedežem v Republiki Sloveniji tako del določbe šestega odstavka 14. člena ZIntPK, ki določa kot obvezno sestavino izjave o lastniški strukturi tudi navedbo o tihih družbenikih, ne pride več v poštev. Določba še vedno nespremenjeno velja za tuje družbe, če po tujem pravu institut tihe družbe obstaja.*

**IZJAVLJAMO**, da so skladno z določbami zakona, ki ureja gospodarske družbe, povezane družbe z zgoraj navedenim ponudnikom, naslednji gospodarski subjekti:

|  |  |  |  |
| --- | --- | --- | --- |
| **Št.** | **Naziv** | **Sedež** | **Matična številka** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **….** |  |  |  |

S podpisom te izjave jamčim, da v celotni lastniški strukturi ni udeleženih drugih fizičnih ter pravnih oseb in tihih družbenikov, ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.

S podpisom te izjave jamčim za točnost in resničnost podatkov ter se zavedam, da je pogodba v primeru lažne izjave ali neresničnih podatkov o dejstvih v izjavi nična. Zavezujem se, da bom naročnika obvestil o vsaki spremembi posredovanih podatkov.

Vse izjave podajamo pod kazensko in materialno odgovornostjo.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

***Navodilo:***

* *Izjavo izpolni in podpiše ponudnik, kot tudi vsi posamezni člani skupine ponudnikov (partnerji) v primeru skupne ponudbe, vsi podizvajalci (če ponudnik izvaja javno naročilo s podizvajalci) ter vsi gospodarski subjekti katerih zmogljivosti uporablja ponudnik.*

***Opomba:***

* *V skladu Sistemskim pojasnilom o dolžnosti razkritja lastništva ponudnika, ki sklepa posel z organi ali organizacijami javnega sektorja št. 06272-2/2012-3 z dne 20. 7. 2022, Komisije za preprečevanje korupcije, lahko ponudnik v primeru, ko je ponudnik ali katera od družb v njegovi lastniški strukturi delniška družba, za izpolnjevanje zakonske obveznosti v tem delu zadostuje, da se v izjavi zajamejo le tisti delničarji ponudnika, ki so posredno ali neposredno imetniki več kakor 5 % delnic oziroma so udeleženi z več kakor 5 % deležem pri ustanoviteljskih pravicah, upravljanju ali kapitalu delniške družbe.*

***Priloga 3/2***

**IZJAVA IN POOBLASTILO ZA PRIDOBITEV DOKAZILA IZ URADNIH EVIDENCE – ZA FIZIČNE OSEBE**

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spodaj podpisani/a, ki sem pri gospodarskemu subjektu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

član/ica (ustrezno obkrožiti/označiti):

* upravnega organa ali
* vodstvenega organa ali
* nadzornega organa

oziroma imam pooblastila za (ustrezno obkrožiti/označiti):

* njegovo zastopanje ali
* odločanje ali
* nadzor v njem,

**pod kazensko in materialno odgovornostjo**

**IZJAVLJAM**

da mi ni bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24; v nadaljnjem besedilu: KZ-1) in so našteta v prvem odstavku 75. člena ZJN-3, ali za primerljiva kazniva dejanja, ki so jih izrekla tuja sodišča,

in

**POOBLAŠČAM**

JAVNI HOLDING Ljubljana, d.o.o., Verovškova ulica 70, 1000 Ljubljana, da za potrebe preverjanja izpolnjevanja pogojev v postopku oddaje javnega naročila št. **ENLJ-SIR-174/25 – Izvedba gradbenih del po sklopih**, pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3, ter se tudi zavezujemo, da bomo na zahtevo pooblaščenega predstavnika naročnika predložili dodatna pooblastila za preveritev podatkov iz uradnih evidenc oziroma od Ministrstva za pravosodje pridobi potrdilo iz kazenske evidence.

|  |  |  |
| --- | --- | --- |
| (Kraj, datum) |  | (Podpis fizične osebe) |

***Navodilo:*** *Izjavo izpolnijo in podpišejo VSE osebe, ki so:*

* *člani upravnega, vodstvenega ali nadzornega organa ponudnika (v primeru skupne ponudbe velja za vse člane skupine ponudnikov – partnerje), podizvajalca oz. subjekt, katerega zmogljivost uporablja ponudnik ali*
* *ki imajo pooblastila za njegovo zastopanje ali odločanje ali nadzor v njem.*

*V kolikor oseba opravlja več funkcija hkrati, ustrezno označi vse funkcije v katerih nastopa.*

*Obrazec se po potrebi fotokopira!*

|  |  |
| --- | --- |
| **UDELEŽBA PODIZVAJALCEV** | **Priloga 4/1** |

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Izjavljamo**, da bomo pri izvedbi javnega naročila št. **ENLJ-SIR-174/25 – Izvedba gradbenih del za sklop (ustrezno označite):**

|  |  |  |
| --- | --- | --- |
| * 1. sklop | * 2. sklop | * 3. sklop |

sodelovali z naslednjimi podizvajalci:

|  |  |
| --- | --- |
| **NAZIV IN NASLOV PODIZVAJALCA** | Zahteva za neposredno plačilo od podizvajalca **DA** ali **NE** |
|  |  |

**Pooblastilo A: v primeru, da je pri podizvajalcu označeno z "DA" - dajemo**

**POOBLASTILO ZA NEPOSREDNO PLAČEVANJE PODIZVAJALCU**

Pooblaščamo naročnika, da na podlagi potrjenega računa/situacije neposredno plačuje ponudnikove obveznosti do podizvajalca podizvajalcu, ki smo ga kot ponudnik navedli v zgornji tabeli in je označen z "DA".

S plačilom posameznega zneska podizvajalcu obveznost naročnika za plačilo ponudniku ugasne do višine tako plačanega zneska podizvajalcu.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe ponudnika) |

**Pooblastilo B: v primeru, da je pri podizvajalcu označeno z "NE" – ne dajemo**

**POOBLASTILA ZA NEPOSREDNO PLAČEVANJE PODIZVAJALCU**

Nastopamo s podizvajalcem, ki ne zahteva neposredno plačilo, kar pomeni, da s tem ni podana zahteva za neposredno plačilo podizvajalcu in naročnik plačuje ponudnikove obveznosti do podizvajalca ponudniku.

V tem primeru bo naročnik od ponudnika zahteval, da mu najpozneje v 60 dneh od plačila končnega računa/situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedena dela, ki so neposredno povezana s predmetom pogodbe. Če ponudnik naročniku na njegov poziv ne posreduje teh izjav, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe ponudnika) |

***Opomba:***

* *Obrazec se izpolni in podpiše, kadar namerava ponudnik izvesti javno naročilo s podizvajalcem, in sicer: če je podizvajalec označen z »DA« - se podpiše Pooblastilo A, če je podizvajalec označen z »NE« - se podpiše Pooblastilo B.*
* *Obrazec se izpolni za vsakega podizvajalca posebej.*
* *V primeru, da ponudnik ne namerava izvesti javno naročilo s podizvajalcem, obrazca ni potrebno izpolniti ter predložiti.*

***Navodilo:*** *Obrazec se po potrebi kopira!*

|  |  |
| --- | --- |
| **SOGLASJE PODIZVAJALCA ZA NEPOSREDNA PLAČILA** | **Priloga 4/2** |

**ENLJ-SIR-174/25 – Izvedba gradbenih del za sklop**

**(ustrezno označite):**

|  |  |  |  |  |
| --- | --- | --- | --- | --- |
| * 1. sklop | * 2. sklop | | * 3. sklop | |
| NAZIV PODIZVAJALCA | | |  | |
| POLNI NASLOV | | |  | |
| TELEFON | | |  | |
| KONTAKTNA OSEBA | | |  | |
| Vse osebe, ki so člani upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem | | |  | |
| MATIČNA ŠTEVILKA | | |  | |
| DAVČNA ŠTEVILKA | | |  | |
| TRANSAKCIJSKI RAČUN in navedba banke | | |  | |
| Vsak del javnega naročila (storitev/gradnja/blago), ki se oddaja v podizvajanje (vrsta/opis del) | | | 1. sklop: | |
| 2. sklop: | |
| 3. sklop: | |
| Količina/Delež (%) javnega naročila, ki se oddaja v podizvajanje | | | 1. sklop: | |
| 2. sklop: | |
| 3. sklop: | |
| Orientacijska VREDNOST DEL  v EUR brez DDV | | | 1. sklop: | |
| 2. sklop: | |
| 3. sklop: | |

**SOGLASJE ZA NEPOSREDNO PLAČEVANJE PODIZVAJALCEM**

Podizvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv in naslov)

|  |  |
| --- | --- |
| * zahtevam in soglašam, | * ne soglašam, |

da naročnik naše terjatve do ponudnika, v zvezi z izvedbo predmeta javnega naročila, plačuje neposredno na naš transakcijski račun, in sicer na podlagi izstavljenega računa/situacije, ki ga bo predhodno potrdil ponudnik, in bo priloga računu/situaciji, ki ga bo naročniku izstavil ponudnik.

|  |  |  |
| --- | --- | --- |
|  |  |  |
| kraj, datum | žig | ime in priimek ter podpis odgovorne osebe **podizvajalca** |

***Opomba:***

* *Obrazec se izpolni za vsakega podizvajalca posebej.*

***Navodilo****: Obrazec se po potrebi kopira!*

|  |  |
| --- | --- |
| **SEZNAM SUBJEKTOV, KATERIH ZMOGLJIVOST UPORABLJA PONUDNIK** | **Priloga 4/3** |

**Izjavljamo**, da bomo pri izvedbi javnega naročila št. **ENLJ-SIR-174/25 – Izvedba gradbenih del za sklop**

**(ustrezno označite):**

|  |  |  |
| --- | --- | --- |
| * 1. sklop | * 2. sklop | * 3. sklop |

sodelovali z naslednjim subjektom:

|  |  |
| --- | --- |
| NAZIV GOSPODARSKEGA SUBJEKTA |  |
| POLNI NASLOV |  |
| TELEFON |  |
| KONTAKTNA OSEBA |  |
| Vse osebe, ki so člani upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem |  |
| MATIČNA ŠTEVILKA |  |
| DAVČNA ŠTEVILKA |  |
| TRANSAKCIJSKI RAČUN in navedba banke |  |
| Vsak del javnega naročila, za katere namerava ponudnik uporabiti zmogljivost gospodarskega subjekta | 1. Sklop: |
| 2. Sklop: |
| 3. Sklop: |
| Količina/Delež (%) javnega naročila | 1. Sklop: |
| 2. Sklop: |
| 3. Sklop: |
| Orientacijska VREDNOST DEL  v EUR brez DDV | 1. Sklop: |
| 2. Sklop: |
| 3. Sklop: |

Datum:.........................

|  |  |
| --- | --- |
| ime in priimek ter podpis  odgovorne osebe ponudnika: | ime in priimek ter podpis odgovorne osebe gospodarskega subjekta: |

.......................................... ………………………………………………

Žig: Žig:

***Navodilo****: Obrazec se po potrebi kopira!*

|  |  |
| --- | --- |
| **SEZNAM REFERENC** | ***Priloga 5*** |

**Javno naročilo:**

**ENLJ-SIR-174/25 – Izvedba gradbenih del po sklopih**

*……/…… (št. izvoda / št. vseh izvodov)*

**Seznam referenčnih objektov**

|  |  |  |  |  |
| --- | --- | --- | --- | --- |
| Investitor referenčnega objekta | Navedba referenčnih del | Vrsta cevovoda | Dolžina trase cevovoda v metrih | Leto zaključka gradnje |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |
| --- | --- | --- |
|  |  |  |
| (kraj, datum) | žig | (Naziv ponudnika, ime in priimek ter podpis odgovorne osebe ponudnika) |

*Opomba: Obrazec se po potrebi kopira!*

|  |  |
| --- | --- |
| POTRDITEV REFERENC (velja za 1. sklop / 2. sklop) | ***Priloga 5/1*** |

*……/…… (št. izvoda / št. vseh izvodov)*

Naziv in naslov investitorja referenčnega objekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTRDILO – REFERENCE

V zvezi z oddajo javnega naročila št. **ENLJ-SIR-174/25 – Izvedba gradbenih del po sklopih**

potrjujemo, pod kazensko in materialno odgovornostjo izjavljamo, da je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv in naslov gospodarskega subjekta)

pri:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv objekta/investicije iz gradbene pogodbe)

v letu \_\_\_\_\_\_\_\_\_ v skladu z določili gradbene pogodbe št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_

v vlogi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (glavni izvajalec / podizvajalec)

zaključil izvedbo gradbenih del pri:

* gradnji ali obnovi cevovoda (za vročo vodo, toplo vodo, paro, plin, vodo, meteorno vodo, odpadno vodo ali naftne derivate) v skupni dolžini trase cevovoda \_\_\_\_\_\_\_\_\_\_\_\_\_ metrov.

*(ustrezno označite in izpolnite!)*

Dela so bila opravljena kvalitetno, strokovno in v pogodbeno dogovorjenih rokih.

Kontaktna oseba: \_\_\_\_\_\_\_\_\_\_\_\_\_\_\_\_\_\_\_\_\_\_

e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_

Tel. ali GSM št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_

Na podlagi poziva bomo naročniku v zahtevanem roku predložili dodatna dokazila o uspešni izvedbi navedenih referenčnih del.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv, žig in podpis odgovorne osebe investitorja)

**OPOMBA:** Obrazec lahko po potrebi tudi kopirate.

|  |  |
| --- | --- |
| POTRDITEV REFERENC (velja za 3. sklop) | ***Priloga 5/2*** |

*……/…… (št. izvoda / št. vseh izvodov)*

Naziv in naslov investitorja referenčnega objekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTRDILO – REFERENCE

V zvezi z oddajo javnega naročila št. **ENLJ-SIR-174/25 – Izvedba gradbenih del po sklopih**

potrjujemo, pod kazensko in materialno odgovornostjo izjavljamo, da je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv in naslov gospodarskega subjekta)

pri:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv objekta/investicije iz gradbene pogodbe)

v letu \_\_\_\_\_\_\_\_\_ v skladu z določili gradbene pogodbe št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_

v vlogi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (glavni izvajalec / podizvajalec)

zaključil izvedbo gradbenih del pri:

* gradnji ali obnovi cevovoda (za vročo vodo, toplo vodo, paro, plin, vodo, meteorno vodo, odpadno vodo ali naftne derivate) v skupni dolžini trase cevovoda \_\_\_\_\_\_\_\_\_\_\_\_\_ metrov z vključenim razrezom, razpiranjem osnovnega cevovoda in uvlačenjem novega cevovoda v obstoječ razrezan in razprt cevovod.

*(ustrezno označite in izpolnite!)*

Dela so bila opravljena kvalitetno, strokovno in v pogodbeno dogovorjenih rokih.

Kontaktna oseba: \_\_\_\_\_\_\_\_\_\_\_\_\_\_\_\_\_\_\_\_\_\_

e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_

Tel. ali GSM št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_

Na podlagi poziva bomo naročniku v zahtevanem roku predložili dodatna dokazila o uspešni izvedbi navedenih referenčnih del.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv, žig in podpis odgovorne osebe investitorja)

**OPOMBA:** Obrazec lahko po potrebi tudi kopirate.

|  |  |
| --- | --- |
| DOKAZILO O KADRIH | ***Priloga 6*** |

**Javno naročilo:**

**ENLJ-SIR-174/25 – Izvedba gradbenih del za:**

**1. sklop: 30III-793-00 Prestavitev vročevoda T2700 na območju Vilharjeve ceste**

**SEZNAM PRIJAVLJENIH DELAVCEV**

Poimenski seznam ljudi, ki bodo delali na objektu:

|  |  |  |  |
| --- | --- | --- | --- |
| Zap. št. | Ime in priimek | delodajalec | funkcija |
| 1. |  |  | Vodja gradbenih del |
| 2. |  |  | Delovodja |
| 3. |  |  | KV delavec |
| 4. |  |  | KV delavec |
| 5. |  |  | KV delavec |
| 6. |  |  | KV delavec |
| 7. |  |  | KV delavec |
| 8. |  |  | KV delavec |
| 9. |  |  | KV delavec |
| 10. |  |  | KV delavec |
| 11. |  |  | KV delavec |
| 12. |  |  | KV delavec |

Ponudnik za to stranjo predloži še:

* za vodjo del: potrdilo o izobrazbi gradbene smeri ali o opravljenem strokovnem izpitu gradbene stroke in z navedbo št. vpisa v Imenik pooblaščenih inženirjev pri IZS za strokovno področje G – Gradbeništvo ali v Imenik vodij del pri IZS za strokovno področje G – Gradbeništvo ali v Imenik vodij gradnje pri OZS oziroma potrdilo o vpisu v enega izmed navedenih imenikov,
* za vse prijavljene kadre: kopije M-1 oziroma M-1/M-2 obrazca, ter v primeru sprememb še kopije M-3 obrazca.

**V primeru, da prijavljeni delavci niso zaposleni pri ponudniku, morajo ti v ponudbi nastopati kot skupni partnerji ali kot podizvajalci (ponudnik predloži še pogodbo o medsebojnem sodelovanju).**

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

|  |  |
| --- | --- |
| ZAVAROVANJE ODGOVORNOSTI | ***Priloga 7*** |

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za izbiro izvajalca za javno naročilo št.:

**ENLJ-SIR-174/25 – Izvedba gradbenih del po sklopih**

Za to stranjo prilagamo kopijo zavarovalne pogodbe ali veljavno potrdilo zavarovalnice za zavarovanje odgovornosti za škodo v zvezi z opravljanjem svoje dejavnosti, ki vključuje odgovornost za škodo, ki bi nastala investitorju ali tretji osebi v zvezi z opravljenem njegove dejavnosti in krije škodo zaradi malomarnosti, napake ali opustitve dolžnosti izvajalca in pri njem zaposlenih, pri čemer je višina letne zavarovalne vsote enaka ali višja od 50.000 eurov.

Opomba:

Če ima ponudnik v tujini zavarovano odgovornost za škodo, mora zavarovanje kriti škodo iz prejšnjega odstavka, povzročeno v Republiki Sloveniji.

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

|  |  |
| --- | --- |
| FINANČNA SPOSOBNOST – BON OBRAZEC | ***Priloga 8*** |

**Javno naročilo:**

**ENLJ-SIR-174/25 – Izvedba gradbenih del po sklopih**

Kot gospodarski subjekt (naziv in naslov):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v skladu z določili točke 3.2.2 te razpisne dokumentacije za to prilogo prilagamo **Bon obrazec.**

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

|  |  |
| --- | --- |
| OPREMA | ***Priloga 9*** |

**Javno naročilo:**

**ENLJ-SIR-174/25 – Izvedba gradbenih del po sklopih**

Kot gospodarski subjekt (naziv in naslov):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

smo pri seznanjeni, da bomo pri 3. sklopu poleg ostalih del izvedli vodeno vrtanje z razrezom in razpiranjem obstoječega cevovoda.

V nadaljevanju podajamo naslednje podatke:

Naziv opreme s katero se bo izvedlo vodeno vrtanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dela bomo izvedli (ustrezno obkroži in izpolni):

* sami
* s partnerjem v skupni ponudbi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* s podizvajalcem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V primeru, da ponudnik sam nima ustrezne opreme za vodeno vrtanje, lahko za izvedbo teh del nastopa s partnerjem v skupni ponudbi ali s podizvajalci (ponudnik predloži še pogodbo o medsebojnem sodelovanju).**

|  |  |  |
| --- | --- | --- |
|  |  |  |
| (kraj, datum) | žig | (ime in priimek ter podpis odgovorne osebe gospodarskega subjekta) |

|  |
| --- |
| VZOREC POGODBE – velja za vse sklope; ni potrebno prilagati v ponudbi |

št. naročnika: ENLJ-SIR-174/25-\_\_\_

št. izvajalca:

**POGODBA**

**za**

**izvedbo gradbenih del za**

**\_. sklop: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ki jo skleneta

NAROČNIK: JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana, ki ga zastopa direktor Samo Lozej (v nadaljevanju: naročnik)

Matična številka: 5226406000

Identifikacijska številka za DDV: SI 23034033

in

IZVAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa

(v nadaljevanju: izvajalec)

TRR:

Matična številka:

Identifikacijska številka za DDV:

1. UVODNA DOLOČBA
2. člen

Pogodbeni stranki sporazumno ugotavljata, da je JAVNI HOLDING Ljubljana, d.o.o., Verovškova ulica 70, 1000 Ljubljana, na podlagi pooblastila naročnika izvedel postopek oddaje javnega naročila št. ENLJ-SIR-174/25 po postopku oddaje naročila male vrednosti (št. objave na Portalu javnih naročil RS: \_\_\_\_\_\_\_\_\_\_\_ z dne \_\_\_\_), na podlagi 47. člena Zakona o javnem naročanju (Ur. l. RS, št. 91/15 s spremembami; v nadaljnjem besedilu: ZJN-3), z namenom sklenitve pogodbe za izvedbo gradbenih del za \_.sklop: \_\_\_\_\_\_\_\_\_\_\_\_\_\_\_, v katerem je bil izvajalec izbran na podlagi ponudbe izvajalca št. \_\_\_\_\_\_\_\_ z dne \_\_\_\_\_\_\_\_\_\_ in ponudbe izvajalca, podane na pogajanjih, št. \_\_\_\_\_\_\_\_ z dne \_\_\_\_\_\_\_\_\_\_, ter na podlagi pogojev, opredeljenih v razpisni dokumentaciji št. ENLJ-SIR-174/25.

1. PREDMET POGODBE
2. člen

S to pogodbo naročnik odda, izvajalec pa prevzame v izvedbo gradbena dela za sklop št. \_\_\_\_\_\_\_: \_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: dela ali pogodbena dela ali tudi gradbena dela).

Dela, ki jih je izvajalec prevzel in jih bo opravil po tej pogodbi, so opredeljena v projektnih dokumentacijah:

* Prestavitev vročevoda T2700 na območju Vilharjeve ceste, Mestna občina Ljubljana, PZI št. projekta: 35/C-2700, marec 2025, ki jo je izdelal naročnik *(velja za 1. sklop)*;
* Gradnja in prevzem vročevoda T415 na območju Dolničarjeve, Mestna občina Ljubljana. PZI št. projekta: 35/C-415, 33/C-457, 458, april 2025, ki jo je izdelal naročnik *(velja za 2. sklop)*;
* Obnova plinovoda N18000 - odsek Cesta v Rožno dolino - Bleiweisova cesta, Mestna občina Ljubljana, PZI št. projekta: N-18000/22496, april 2025, ki jo je izdelal naročnik *(velja za 3. sklop)*.

Prevzeta dela bo izvajalec izvedel po pravilih stroke, v skladu z zahtevami iz razpisne dokumentacije št. ENLJ-SIR-174/25 (v nadaljevanju: razpisna dokumentacija) ter s skrbnostjo dobrega strokovnjaka.

1. POGODBENA VREDNOST DEL
2. člen

Pogodbena vrednost del, katerih izvedba je predmet pogodbe, je določena na podlagi sprejete ponudbe izvajalca št. \_\_\_\_\_\_\_\_ z dne \_\_\_\_\_\_\_\_\_\_ in ponudbe izvajalca, podane na pogajanjih, št. \_\_\_\_\_\_\_\_\_\_ z dne \_\_\_\_\_\_\_\_\_\_ iz 1. člena pogodbe (v nadaljevanju: ponudba izvajalca) ter v skladu s predloženim predračunom izvajalca z dne \_\_\_\_\_\_\_\_\_\_\_\_\_\_ (v nadaljevanju: predračun izvajalca) in ob upoštevanju \_\_\_ % popusta, podanega na pogajanjih dne \_\_\_\_\_\_\_\_\_, znaša na dan sklenitve te pogodbe v neto vrednosti za izvedbo gradbenih del za \_\_\_. sklop: \_\_\_\_\_\_\_\_\_\_\_\_\_\_\_:

\_\_\_\_\_\_\_\_\_\_\_\_\_\_\_\_\_\_ EUR brez DDV

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov in \_\_\_/100

Davek na dodano vrednost (DDV) se obračuna v skladu z vsakokratno veljavno zakonodajo.

Vsa izvedena dela po tej pogodbi se obračunajo po dejansko opravljenih in izmerjenih delih in po cenah, ki so določene za merske enote del v ponudbi izvajalca, skladno s predračunom izvajalca in ob upoštevanju popusta. Cene za merske enote del bodo ostale nespremenjene do končnega obračuna, razen v primeru znižanja cen, o čemer se izvajalec obvezuje obvestiti naročnika.

1. SESTAVNI DELI POGODBE
2. člen

Pogodbeni stranki sta soglasni, da so sestavni deli pogodbe:

* razpisna dokumentacija št. ENLJ-SIR-174/25,
* ponudbi izvajalca iz 1. člena pogodbe,
* predračun izvajalca iz 3. člena pogodbe,
* dokumentacija za izvedbo gradnje, navedena v 2. členu pogodbe,
* dovoljenje za zapore in prekop javne prometne površine,
* Tehnične zahteve za graditev vročevodnega omrežja in toplotnih postaj ter za priključitev stavb na vročevodni sistem, 8. izdaja, junij 2024, (<https://www.energetika-lj.si/zakonodaja/tehnicne-zahteve-za-graditev-toplota>).

V primeru, če si vsebina zgoraj navedenih dokumentov nasprotuje in če volja pogodbenih strank ni jasno izražena, za razlago volje pogodbenih strank najprej veljajo določila te pogodbe, nato razpisna dokumentacija, na podlagi katere je bila sklenjena ta pogodba, potem pa dokumenti v vrstnem redu, kot si sledijo v tem členu.

1. NAČIN OBRAČUNAVANJA IN PLAČEVANJA OPRAVLJENIH DEL
2. člen

Pogodbeni stranki bosta opravili obračun del na podlagi izstavljenih začasnih mesečnih situacij in končne situacije, ločeno za izvedena dela za vsak sklop posebej.

Obvezna priloga vsake izstavljene situacije, pri kateri so obračunani gradbeni odpadki, so evidenčni listi o oddaji gradbenih odpadkov pooblaščenemu zbiralcu, izvajalcu obdelave ali pooblaščenemu trgovcu z gradbenimi odpadki, ki izkazujejo obračunano količino ravnanja z gradbenimi odpadki.

1. člen

Izvajalec na podlagi potrjenih podatkov iz knjige obračunskih izmer in dogovorjenih pogodbenih cen sestavi mesečne začasne situacije, ki bodo obravnavale vsa opravljena dela in vgrajeni material od prvega do zadnjega dne v obračunskem mesecu.

Začasna mesečna situacija se izstavi po potrditvi knjige obračunskih izmer s strani naročnika oziroma njegovega predstavnika in mora biti izstavljena v roku 5 (petih) koledarskih dni od zadnjega dne obračunskega meseca.

1. člen

Naročnik je dolžan preveriti pravilno vrednost opravljenih del na osnovi začasno izstavljene mesečne situacije in potrjene knjige obračunskih izmer, ter njeno pravilnost potrditi v osmih (8) koledarskih dneh od dneva uradno evidentiranega prejema situacije v svojem vložišču. V primeru, da izstavljena situacija ni pravilna, jo je naročnik v navedenem roku dolžan zavrniti z obrazložitvijo, izvajalec pa mora izstaviti novo, popravljeno situacijo v roku petih (5) koledarskih dni od zavrnitve, v kateri bodo izkazani pravilno navedeni podatki.

Če naročnik ne pregleda in potrdi situacije v roku osmih (8) koledarskih dni od prejema in ji tudi ne ugovarja, se šteje, da je potrjena s pretekom tega roka.

Naročnik je dolžan potrjeno situacijo, ki bo sestavljena v skladu s to pogodbo, ob upoštevanju 8. in 9. člena te pogodbe, plačati v 30 (tridesetih) koledarskih dneh, šteto od prejema pravilne in popolne situacije v vložišče naročnika, na transakcijski račun izvajalca, ki je uradno evidentiran pri AJPES in bo naveden na situaciji.

1. člen

Končni obračun bosta pogodbeni stranki izvršili na osnovi izstavljene končne situacije za posamezni sklop.

Izvajalec bo izstavil končno situacijo v roku 8 (osmih) koledarskih dni po uspešno opravljenem internem tehničnem pregledu za posamezni sklop in podpisu zapisnika o sprejemu in izročitvi izvedenih del za posamezni sklop s strani pogodbenih strank oziroma njunih predstavnikov. Pogoj za podpis zapisnika je zaključek vseh pogodbenih del. Zapisnik je priloga končne situacije.

Potrditev končne situacije in morebitno plačilo za obračunana dela, ki se lahko nanašajo le na izvedena dela v zadnjem obračunskem mesecu, na osnovi te situacije, se opravi v skladu s 7. členom te pogodbe.

1. člen

Naročnik bo izvršil plačila za izvedena dela na osnovi izstavljenih in potrjenih začasnih mesečnih situacij do skupne višine 95 % (petindevetdeset odstotkov) pogodbene vrednosti v roku, ki je naveden v 7. členu te pogodbe. Ostalo obveznost plačila po situacijah bo naročnik zadržal in plačal najkasneje v osmih (8) koledarskih dneh po opravljenem internem tehničnem pregledu za posamezni sklop, prejemu končne situacije v vložišče naročnika in predložitvi finančnega zavarovanja za odpravo napak v garancijskem roku.

Plačilo zadnje začasne situacije / končne situacije se zadrži, dokler naročnik od izvajalca ne prejme celotne dokumentacije, potrebne za pripravo dokazila o zanesljivosti objekta in internega tehničnega pregleda.

1. člen

Pogodbeni stranki se zavezujeta, da velja prepoved odstopa oziroma cesije denarnih terjatev, ki izvirajo iz predmetne pogodbe, drugim pravnim ali fizičnim osebam, razen bankam. V primeru odstopa denarne terjatve drugim pravnim ali fizičnim osebam, razen bankam, odstop nima pravnega učinka.

1. člen

Dela, ki jih lahko zaradi objektivnih razlogov ali iz razlogov, ki so povezani z varovanjem izključnih pravic, izvede le določen izvajalec del, tako da jih ne moreta izvesti niti izvajalec niti njegov za izvedbo del prijavljeni podizvajalec in so nujno potrebna za izvedbo predmeta pogodbe, ter predhodno odobrena s strani naročnika, bo izvajalec obračunal po dejanskih računih s pribitkom 2 % (dveh odstotkov) za manipulativne stroške. V takem primeru bo naročnik z izvajalcem sklenil aneks k pogodbi.

1. ROK IZVEDBE POGODBENIH DEL
2. člen

Izvajalec se obvezuje pogodbena dela izvesti v naslednjih terminih:

|  |  |  |
| --- | --- | --- |
| Opis – gradbena dela | Rok izvedbe del v koledarskih dneh | Predvideno obdobje izvajanja del |
| 1. sklop: 30III-793-00 Prestavitev vročevoda T2700 na območju Vilharjeve ceste | 45 (petinštirideset) dni | september 2025 – maj 2026 |
| 2. sklop: 30III-806-00 Gradnja in prevzem vročevoda T415 na območju Dolničarjeve | 45 (petinštirideset) dni | julij 2025 – september 2025 |
| 3. sklop: 30II-1007-00 Obnova plinovoda N18000 - odsek Cesta v Rožno dolino - Bleiweisova cesta | 30 (trideset) dni | julij 2025 – avgust 2025 |

Rok za izvedbo del začne teči z dnem podpisa zapisnika o uvedbi izvajalca v delo za posamezni sklop. Izvajalec je dolžan začeti z deli v desetih (10) koledarskih dneh od sestave zapisnika o uvedbi izvajalca v delo.

Rok za izvedbo del se lahko podaljša le v primeru izrednih dogodkov oziroma okoliščin, ki vplivajo na izvedbo pogodbenih del in ki jih ni bilo mogoče predvideti ob sklenitvi pogodbe oziroma določitvi obsega del oziroma jih ni povzročil izvajalec. Med izredne okoliščine med drugim spadajo tudi neugodne vremenske razmere. Podaljšanje roka je možno le s predhodnim pisnim soglasjem naročnika. Pogodbeni stranki se pisno dogovorita o podaljšanju roka za izvedbo del in skleneta aneks k tej pogodbi.

1. PODIZVAJALCI
2. člen

***/se upošteva v primeru, da izvajalec nastopa s podizvajalcem/***

Izvajalec v okviru te pogodbe nastopa skupaj z naslednjimi podizvajalci:

|  |  |
| --- | --- |
| Naziv podizvajalca |  |
| Polni naslov |  |
| Podizvajalec zahteva neposredno plačilo | DA / NE |
| Matična številka podizvajalca |  |
| Davčna številka podizvajalca |  |
| Transakcijski račun podizvajalca |  |
| Vrsta in opis del, ki jih ponudnik namerava oddati v podizvajanje |  |
| Orientacijska vrednost del oziroma delež (v %) del v podizvajanju |  |

Izvajalec, ki izvaja javno naročilo z enim ali več podizvajalci, mora v celoti upoštevati obveznosti iz 94. člena ZJN-3 in zahteve iz razpisne dokumentacije, ter za vse navedene podizvajalce predložiti izpolnjene, podpisane in žigosane zahtevane obrazce iz razpisne dokumentacije. Če izvajalec ne ravna v skladu s 94. člena ZJN-3, bo naročnik Državni revizijski komisiji podal predlog za uvedbo postopka o prekršku iz 2. točke prvega odstavka 112. člena ZJN-3.

Podizvajalec mora izpolnjevati vse pogoje in zahteve naročnika v zvezi s podizvajalci, ki so navedeni v razpisni dokumentaciji ter izpolniti vse navedene priloge, ki se nanašajo na izpolnjevanje pogojev podizvajalcev.

Izvajalec v razmerju do naročnika v celoti odgovarja za dobro izvedbo obveznosti po pogodbi, ne glede na število podizvajalcev.

Nominirani podizvajalec ne sme oddati sprejetih del v nadaljnje podizvajanje.

Izvajalec mora med izvajanjem pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti, in sicer najkasneje v petih (5) dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3. Če izvajalec med izvajanjem pogodbe ne obvesti naročnika o morebitnih spremembah informacij glede podizvajalcev (tretji odstavek 94. člena), bo naročnik Državni revizijski komisiji podal predlog za uvedbo postopka o prekršku iz 1. točke prvega odstavka 112. člena ZJN-3.

Naročnik mora v skladu s četrtim odstavkom 94. člena ZJN-3 zavrniti vsakega podizvajalca, če zanj obstajajo razlogi za izključitev. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje del in če novi podizvajalec ne izpolnjuje pogojev, ki jih je postavil naročnik v razpisni dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Naknadno nominirani podizvajalec ne sme začeti z izvedbo del prej, preden naročnik ne odobri njegovega nominiranja.

***/se upošteva v primeru, da izvajalec nastopa s podizvajalcem, ki zahteva neposredno plačilo/***

Kadar izvajalec izvaja javno naročilo s podizvajalcem, ki zahteva neposredno plačilo, mora v skladu s 94. členom ZJN-3:

* pooblastiti naročnika, da na podlagi potrjenega računa s strani izvajalca neposredno plačuje podizvajalcu,
* predložiti soglasje podizvajalca, na podlagi katerega naročnik namesto izvajalca poravna podizvajalčevo terjatev do izvajalca.

Izvajalec mora za podizvajalca, ki zahteva neposredno plačilo, ob vsaki situaciji priložiti:

* račun/situacijo podizvajalca za opravljene obveznosti po pogodbi, potrjen/o s strani izvajalca, na podlagi katere/ga naročnik izvede nakazilo za opravljene obveznosti po pogodbi neposredno na račun podizvajalca ali
* podpisano izjavo podizvajalca, naslovljeno na naročnika, o tem, da je ta seznanjen s konkretno izstavljenim računom/situacijo izvajalca oziroma, da pri obveznostih po pogodbi, ki jih obravnava račun/situacija, ni sodeloval kot podizvajalec, ter da podizvajalec iz naslova tega računa/situacije izvajalca nima in ne bo imel do naročnika nobenih zahtevkov.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa/situacije in s tem ne pride v zamudo pri plačilu.

S plačilom posameznega zneska podizvajalcu obveznost naročnika za plačilo izvajalcu ugasne do višine tako plačanega zneska podizvajalcu.

Roki plačil izvajalcu in njegovim podizvajalcem so enaki.

***/se upošteva v primeru, da izvajalec nastopa s podizvajalcem, ki ne zahteva neposrednega plačila/***

Kadar izvajalec nastopa s podizvajalcem, ki ne zahteva neposrednega plačila, bo naročnik od izvajalca zahteval, da mu najpozneje v 60 (šestdesetih) dneh od plačila končnega računa/situacije pošlje svojo pisno izjavo in pisno izjavo podizvajalca, da je podizvajalec prejel plačilo za opravljeno delo, ki je neposredno povezano s predmetom pogodbe. Če izvajalec naročniku na njegov poziv ne posreduje teh izjav, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.

ALI

***/se upošteva v primeru, da izvajalec ne nastopa s podizvajalcem/***

Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.

Izvajalec mora med izvajanjem pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje takšnih del, in sicer najkasneje v petih (5) dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3. Če izvajalec med izvajanjem pogodbe ne obvesti naročnika o morebitnih spremembah informacij glede podizvajalcev (tretji odstavek 94. člena), bo naročnik Državni revizijski komisiji podal predlog za uvedbo postopka o prekršku iz 1. točke prvega odstavka 112. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz točke 3.1. razpisne dokumentacije. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Izvajalec se zavezuje, da bo pri izvedbi pogodbenih obveznosti nastopal samo s prijavljenimi podizvajalci.

1. NEPREDVIDENA DELA, VEČ DELA IN DODATNA DELA
2. člen

Če se obseg del poveča (zaradi nepredvidenih del, več del ali dodatnih del) do največ 30 % (trideset odstotkov) glede na pogodbeno vrednost, navedeno v 3. členu te pogodbe, ki ga pogodbeni stranki sporazumno ugotovita in naročnik s tem pisno soglaša, se ta dela obračunavajo po cenah, ki so določene v ponudbi izvajalca, skladno s predračunom izvajalca in ob upoštevanju popusta iz 3. člena te pogodbe, za posamezne merske enote del, oziroma če niso zajete v ponudbi izvajalca, po cenah, ki jih bosta naročnik in izvajalec za ta dela določila na osnovi naknadno dogovorjenih osnov, pri čemer cene za te storitve ne smejo presegati cen na trgu. V tem primeru bo naročnik z izvajalcem sklenil aneks k tej pogodbi v skladu z veljavno zakonodajo.

Naročnik ne bo priznal nepredvidenih del, več del in dodatnih del, v kolikor ne bodo potrjena s strani osebe, pooblaščene s strani naročnika, ki opravlja nadzor nad deli, pred izvedbo le teh. Pri dodatnih delih izvajalec ni upravičen do obračuna manipulativnih stroškov.

1. OBVEZNOSTI POGODBENIH STRANK
2. člen

Obveznosti izvajalca so še:

* izdelati načrt organizacije gradbišča,
* z naročnikom pred začetkom izvajanja pogodbenih del določiti konkretne skupne varnostne ukrepe na delovišču,
* pred začetkom izvajanja del poskrbeti za morebitno ažuriranje varnostnega načrta,
* gradbišče urediti in označiti v skladu z določili zakona, ki ureja gradnjo, in varnostnim načrtom,
* voditi gradbeni dnevnik in knjigo obračunskih izmer,
* poskrbeti, da vsi delavci izvajalca, ves čas zadrževanja na gradbišču, uporabljajo osebno zaščitno opremo,
* prevzeta dela izvesti strokovno in pravilno, po pravilih stroke, vestno in kakovostno, v skladu z vsemi veljavnimi tehničnimi predpisi, standardi in normativi (skrbnost dobrega strokovnjaka),
* upoštevati pogoje iz dovoljenj glede na vsebino dela,
* skleniti z drugimi izvajalci skupni pisni dogovor o skupnih varnostnih ukrepih na gradbišču, skladen z veljavnimi predpisi (varstvu pri delu, protipožarnemu varstvu, ukrepov za varovanje imovine, zavarovanje gradbišča in dostopov na gradbišče) in 1 (en) izvod dogovora pred začetkom izvajanja del predložiti predstavniku naročnika,
* vgrajevati samo tiste gradbene proizvode, ki ustrezajo nameravani uporabi in so bili dani v promet skladno s predpisi o dajanju gradbenih proizvodov v promet in katerih skladnost je potrjena z ustreznimi listinami,
* vgrajevati nove in kvalitetne dele, ki ustrezajo predpisom, veljavnim v Republiki Sloveniji, ter naročniku ob izgradnji predati vse ateste, potrebna potrdila in navodila v slovenskem jeziku,
* naročniku sproti izročati vso dokumentacijo, ateste, dokazila o pregledih in meritvah ustreznosti izvedbe del, ki se nanašajo na vgrajene materiale in proizvode,
* v 5 (petih) dneh od zaključka gradnje naročniku predložiti Dokazilo o zanesljivosti objekta za vsa dela, katerih izvedba je predmet te pogodbe,
* z lastno kontrolo zagotoviti, da se dela izvajajo v skladu s določili iz gornjih alinej,
* nadzorniku omogočati sprotne kontrole izvedenih del,
* na gradbišču hraniti ali začasno skladiščiti odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov,
* izvajati dela v skladu s pogoji dovoljenja za zaporo in prekop javne prometne površine,
* na območju zapor mora izvajalec izvajati dela ves svetli del dneva vse dni v tednu, vključno s sobotami, nedeljami in prazniki oziroma dela prostimi dnevi, pri čemer je svetli del dneva definiran z naslednjimi polnimi urami:

|  |  |
| --- | --- |
| Obdobje leta | Polne ure dneva |
| 1. januar – 19. februar | 8.00 – 17.00 h |
| 20. februar – 8. marec | 7.00 – 17.00 h |
| 9. marec – 22. marec | 7.00 – 18.00 h |
| 23. marec – 23. april | 6.00 – 18.00 h |
| 24. april – 30. september | 6.00 – 19.00 h |
| 1. oktober – 13. november | 7.00 – 17.00 h |
| 14. november – 31. december | 8.00 – 17.00 h |

* v primeru potreb na gradbišču zagotoviti dodatne kapacitete in/ali ustrezno podaljšati delovni čas brez dodatnih stroškov za naročnika,
* v imenu naročnika sproti oddajati gradbene odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov zbiralcu oziroma predelovalcu le-teh, ter naročniku najkasneje do sprejema in izročitve izvedenih del predložiti ustrezna potrdila (evidenčne liste),
* na specificiranih izstavljenih situacijah navesti številko nabavnega naročila naročnika ter lokacijo, na katero se situacija nanaša.

Izvajalec odgovarja za neposredno in posredno škodo, ki nastane naročniku in tretjim osebam in izvira iz njegovega dela in njegovih obveznosti po tej pogodbi.

1. člen

Obveznosti naročnika so še:

* pred začetkom izvajanja del mora izročiti izvajalcu dokumentacijo za izvedbo gradnje, pripadajoča mnenja oziroma soglasja, gradbeno dovoljenje, če je potrebno, PZI in varnostni načrt ter dovoljenje za zaporo in prekop javnih prometnih površin,
* z izvajalcem pred začetkom izvajanja pogodbenih del določiti konkretne skupne varnostne ukrepe na delovišču,
* kontrolirati uporabo osebne zaščitne opreme vseh, ki se zadržujejo na gradbišču, in poskrbeti za odstranitev vseh, ki na gradbišču osebne zaščitne opreme ne uporabljajo,
* poskrbeti za prijavo začetka del,
* uvesti izvajalca v delo,
* zagotoviti zakoličbo ter geodetski posnetek.

Pogodbeni stranki se obvezujeta ravnati s potrebno skrbnostjo in storiti vse, kar je potrebno za izvršitev pogodbe.

1. GARANCIJSKI ROK
2. člen

Izvajalec je odgovoren naročniku za morebitne napake in pomanjkljivosti v izdelavi v času trajanja garancijskega roka, ki znaša za vsa pogodbena dela pet (5) let. Garancijski rok teče od datuma uspešno opravljenega prevzema izvedenih del, ki se opravi z zapisnikom o sprejemu in izročitvi izvedenih del.

Garancijske listine proizvajalca opreme in industrijskih izdelkov ter druge listine, ki so po veljavnih predpisih obvezne, preda izvajalec naročniku do podpisa zapisnika o sprejemu in izročitvi izvedenih del.

1. člen

Če se v garancijskem roku pojavijo pomanjkljivosti zaradi neustrezne kakovosti del ali opreme/industrijskih izdelkov, jih mora izvajalec odpraviti na svoje stroške v petnajstih (15) dneh, ko ga naročnik pisno obvesti o nastali napaki.

Če izvajalec v času iz prejšnjega odstavka ne odstrani pomanjkljivosti ali se z naročnikom ne dogovori za nov rok odstranitve, jih bo po načelu dobrega gospodarstvenika odpravil naročnik in to na račun izvajalca s 5 % (pet odstotnim) pribitkom na vrednost teh del za poravnavo svojih manipulativnih stroškov. Za pokritje teh stroškov lahko naročnik unovči finančno zavarovanje za odpravo napak v garancijskem roku.

1. člen

Izvajalec odgovarja za morebitne napake v izvedbi gradnje, ki zadevajo njeno solidnost, če se take napake pokažejo v desetih (10) letih od izročitve in prevzema del.

1. ZAVAROVANJE ODGOVORNOSTI
2. člen

Izvajalec mora imeti obvezno zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti, in mora kriti škodo zaradi malomarnosti, napake ali opustitve dolžnosti izvajalca in pri njem zaposlenih, vse v skladu z določili zakona, ki ureja gradnjo, za ves čas veljavnosti te pogodbe. Izvajalec je dolžan sproti ažurirati zavarovalno polico in o spremembah sproti obveščati naročnika.

1. IZROČITEV ZGRAJENEGA OBJEKTA
2. člen

S podpisom zapisnika o sprejemu in izročitvi izvedenih del za posamezni sklop naročnik prevzame dela oziroma zgrajeni objekt od izvajalca. Pogoj za podpis zapisnika o sprejemu in izročitvi izvedenih del je zaključek pogodbenih del in uspešno opravljen interni tehnični pregled za posamezni sklop. Potrditev končne situacije pa pomeni dokončni obračun opravljenih del.

1. FINANČNO ZAVAROVANJE
2. člen

Izvajalec se obvezuje, da bo, ob sklenitvi pogodbe, naročniku predložil podpisano in žigosano bianko menico z izpolnjeno, podpisano in žigosano menično izjavo za zavarovanje dobre izvedbe pogodbenih obveznosti (skladno z vzorcem iz razpisne dokumentacije; v nadaljevanju: finančno zavarovanje za zavarovanje dobre izvedbe pogodbenih obveznosti), v višini pet odstotkov (5 %) pogodbene vrednosti z DDV in rokom veljavnosti še sto dvajset (120) dni po preteku najdaljšega roka za dokončanje del, v nasprotnem primeru se šteje, da ta pogodba ni bila nikoli sklenjena.

Izvajalec je dolžan predložiti novo (ustrezno podaljšano ali povišano) finančno zavarovanje za zavarovanje dobre izvedbe pogodbenih obveznosti, v kolikor se pogodbeni rok ali pogodbena vrednost spremenita ali v primeru delnega unovčenja zavarovanja.

Finančno zavarovanje za zavarovanje dobre izvedbe pogodbenih obveznosti se nanaša na vsa po pogodbi izvedena dela. V primeru, da naročnik unovči finančno zavarovanje za zavarovanje dobre izvedbe pogodbenih obveznosti, mora izvajalec nemudoma dostaviti novo finančno zavarovanje za zavarovanje dobre izvedbe pogodbenih obveznosti.

Naročnik bo pred unovčenjem finančnega zavarovanja za zavarovanje dobre izvedbe pogodbenih obveznosti izvajalca pisno pozval k izpolnjevanju pogodbenih obveznosti in mu določil rok za izpolnitev.

1. člen

Izvajalec se obvezuje, da bo takoj ob podpisu zapisnika o sprejemu in izročitvi izvedenih del kot finančno zavarovanje za odpravo napak v garancijskem roku predložil naročniku podpisan in žigosan original bianko menice za odpravo napak v garancijskem roku z izpolnjeno, podpisano in žigosano menično izjavo s pooblastilom za izpolnitev in unovčenje (v nadaljevanju: finančno zavarovanje za odpravo napak v garancijskem roku) v višini 5% (pet odstotkov) pogodbene vrednosti z DDV. Finančno zavarovanje za odpravo napak v garancijskem roku mora biti unovčljivo še 30 (trideset) dni po preteku najdaljšega garancijskega roka, določenega s pogodbo (torej mora veljati: celoten garancijski rok, določen v pogodbi + 30 (trideset) dni).

V kolikor izvajalec v roku iz prejšnjega odstavka tega člena ne bo predložil finančnega zavarovanja za zavarovanje odprave napak v garancijskem roku, lahko naročnik unovči celotno finančno zavarovanje za zavarovanje dobre izvedbe pogodbenih obveznosti.

V primeru, da naročnik unovči finančno zavarovanje za odpravo napak v garancijskem roku, mu mora izvajalec nemudoma dostaviti novo finančno zavarovanje za odpravo napak v garancijskem roku.

1. člen

Unovčitev kateregakoli finančnega zavarovanja ne odvezuje izvajalca od njegove obveznosti, povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčenega finančnega zavarovanja.

1. POGODBENA KAZEN IN VIŠJA SILA
2. člen

Če izvajalec ne opravi pogodbenih obveznosti v roku, opredeljenem v 12. členu te pogodbe in neizpolnitev ali nepravočasna izpolnitev ni posledica okoliščin iz tretjega odstavka 12. člena te pogodbe oziroma višje sile, kot je opredeljena v 26. členu te pogodbe, je naročnik upravičen obračunati pogodbeno kazen, in sicer v višini nič cela dva odstotka (0,2 %) od skupne pogodbene vrednosti brez DDV, navedene v 3. členu te pogodbe, za vsak zamujen koledarski dan, opredeljen v 12. členu pogodbe, brez omejitve. Pogodbena kazen se obračuna tudi v primeru ne predložitve dokumentacije o izvedeni gradnji, ki je določena kot obveznost po tej pogodbi.

Naročnik si pridrži pravico uveljaviti pogodbeno kazen pri plačilu začasnih in končne situacije, čeprav ob zamudi izvajalca na to ni posebej opozoril, niti pisno obvestil.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Za povračilo tako ali dodatno nastale škode bo naročnik unovčil finančno zavarovanje za zavarovanje dobre izvedbe pogodbenih obveznosti in škodo uveljavljal po splošnih načelih odškodninske odgovornosti, neodvisno od uveljavljanja pogodbene kazni.

1. člen

Nobena od pogodbenih strank ni odgovorna za delno ali celotno neizpolnjevanje pogodbenih obveznosti, če je to posledica višje sile.

Višja sila pomeni zunanji vzrok, neodvisen od volje in vpliva katere koli stranke, ki je nepričakovan in nenaden in se mu ob splošni skrbnosti ni bilo moč izogniti in ga odvrniti, takšne okoliščine pa so se pojavile po sklenitvi pogodbe. Če je izvedba pogodbenih del delno ali v celoti motena oziroma preprečena zaradi višje sile, je izvajalec o tem dolžan nemudoma obvestiti naročnika. Prav tako ga je dolžan sproti obveščati o prenehanju takih okoliščin. Pogodbeni roki se podaljšajo za čas trajanja višje sile. Na zahtevo naročnika je izvajalec dolžan dokazati obstoj višje sile.

Pomanjkanje delovne sile ali materiala pri izvajalcu ali pri njegovih podizvajalcih se ne šteje za višjo silo, razen, če ni posledica le-te.

1. PREDSTAVNIKI POGODBENIH STRANK
2. člen

Vodja gradbenih del (predstavnik) pri izvajalcu: \_\_\_\_\_\_\_\_\_\_\_\_\_\_\_\_\_\_\_

Vodja nadzora/(pooblaščeni) strokovnjak za gradbena dela in skrbnik pogodbe (predstavnik) pri naročniku: \_\_\_\_\_\_\_\_\_\_\_\_\_\_\_\_\_\_

Koordinator za varnost in zdravje pri delu: \_\_\_\_\_\_\_\_\_\_\_\_\_\_\_\_\_\_\_

O morebitni spremembi oseb iz tega člena se morata pogodbeni stranki medsebojno obvestiti, in sicer pisno, z navedbo datuma primopredaje poslov. Pisno obvestilo o tem mora prejeti naročnik oziroma izvajalec najkasneje v treh (3) koledarskih dneh pred navedenim dnevom primopredaje poslov. V tem primeru sklenitev aneksa k pogodbi za spremembo predstavnikov strank ni potrebna.

1. ODPOVED IN ODSTOP OD POGODBE
2. člen

Naročnik lahko s pisnim obvestilom izvajalcu, poslanim s priporočeno pošiljko po pošti, odpove pogodbo, če se okoliščine po sklenitvi pogodbe spremenijo tako, da sklenjena pogodba ne izraža več prave volje naročnika. V tem primeru je naročnik dolžan izvajalcu povrniti vse dokazljive stroške in mu plačati do tedaj opravljena dela.

Naročnik lahko odstopi od pogodbe, brez obveznosti do izvajalca, če izvajalec:

* ne začne z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik;
* ne dosega pogodbeno dogovorjene kvalitete in te ne vzpostavi niti v naknadnem roku, ki mu ga določi naročnik;
* ne upošteva navodil naročnika niti po naknadnem opozorilu naročnika,
* izvaja svoje obveznosti v nasprotju s pravili stroke, tehničnimi predpisi, standardi oziroma veljavno zakonodajo,
* neredno plačuje obveznosti do dobaviteljev materiala,
* neredno poravnava obveznosti do svojih zaposlenih,
* poviša cene v času veljavnosti pogodbe,
* prekine z deli brez predhodnega pisnega soglasja naročnika,
* ne zagotavlja zadostnih kapacitet za tekoče izvajanje del,
* ne zaključi s pogodbenimi deli niti v roku, ki mu ga naknadno določi naročnik,
* v drugih primerih, ki jih določa zakon ali ta pogodba.

V navedenih primerih iz prejšnjega odstavka naročnik lahko unovči finančno zavarovanje za dobro izvedbo pogodbenih obveznosti.

O odstopu od pogodbe naročnik obvesti izvajalca s priporočeno pošiljko po pošti.

Med veljavnostjo pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe tudi v primerih iz 96. člena ZJN-3.

Izvajalec ima pravico do odstopa od te pogodbe v primeru kršenja določil pogodbe s strani naročnika. V tem primeru pogodba preneha veljati, ko naročnik prejme pisno obvestilo o odstopu od pogodbe z navedbo razloga za odstop s priporočeno pošiljko po pošti.

1. RAZVEZNI POGOJ
2. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca ali njegovega podizvajalca ali
* če bo naročnik seznanjen, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca v desetih (10) dneh.

Izvajalec lahko v roku, ki ga določi naročnik, ki pa ne sme biti daljši kot petnajst (15) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec ne predloži dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ne sme biti daljši od petnajst (15) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe.

Če izvajalec ne predloži dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest (6) mesecev. Ne glede na prejšnji stavek se pogodba za izvedbo javnega naročila gradnje ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v dvajsetih (20) dneh od seznanitve s kršitvijo obvesti, da se pogodba ne razveže.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v šestdesetih (60.) dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti (60) dan od seznanitve s kršitvijo.

1. REŠEVANJE SPOROV
2. člen

Morebitne spore, ki bi nastali v zvezi z izvajanjem te pogodbe, bosta stranki skušali rešiti sporazumno.

Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču v Ljubljani z uporabo prava Republike Slovenije.

1. OSTALE DOLOČBE
2. člen

Izvajalec izjavlja, da mu je poznan predmet pogodbe, da je seznanjen z razpisnimi zahtevami in projektno dokumentacijo, ter da so mu razumljivi in jasni pogoji in okoliščine za pravilno izvedbo del.

1. člen

V vsem ostalem, kar ni izrecno urejeno s to pogodbo, veljajo določila zakona, ki ureja gradnjo, in zakona, ki ureja obligacijska razmerja. Za vprašanja, ki jih le-ta ne urejata, pa Posebne gradbene uzance 2020, če niso v nasprotju z določili te pogodbe.

1. člen

V primeru, da se ugotovi, da je pri izvedbi javnega naročila, na podlagi katerega je sklenjena ta pogodba ali pri izvajanju te pogodbe kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti pogodbe ali za drugo ravnanje ali opustitev, s katerim je naročniku ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, predstavniku organa, posredniku organa ali organizacije iz javnega sektorja, izvajalcu ali njegovemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, začel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Pogodbeni stranki soglašata, da predstavljajo tehnični podatki, dokumentacija, poslovne informacije ter drugi podatki in informacije, ki izvirajo iz tega pogodbenega razmerja oziroma so v zvezi z njim, ali iz siceršnjega opravljanja dejavnosti ene ali druge pogodbene stranke, poslovno skrivnost, ki sta jo dolžni varovati ves čas veljavnosti pogodbe, razen informacij, ki v skladu z veljavnimi predpisi štejejo za javne.

1. člen

Morebitne spremembe oziroma dopolnitve te pogodbe so veljavne le, če so sklenjene v pisni obliki in jih podpišeta obe pogodbeni stranki.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga želeli doseči pogodbeni stranki z neveljavnim določilom.

1. člen

Ta pogodba v celoti zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

1. člen

Pogodba je sklenjena in začne veljati z dnem, ko jo podpišeta obe pogodbeni stranki, pod pogojem, da izvajalec naročniku predloži finančno zavarovanje za dobro izvedbo pogodbenih obveznosti v skladu z 22. členom pogodbe.

Pogodba velja do izpolnitve vseh pogodbenih obveznosti. Glede garancijskih določil, pogodba velja vse do poteka vseh garancijskih rokov.

1. člen

Pogodba je sestavljena in podpisana v 3 (treh) enakih izvodih, od katerih prejme naročnik 2 (dva) izvoda, izvajalec pa 1 (en) izvod.

Ljubljana, dne \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

Naročnik: Izvajalec:

JAVNO PODJETJE

ENERGETIKA LJUBLJANA d.o.o.

Samo Lozej, direktor

|  |
| --- |
| VZOREC MENIČNE IZJAVE ZA DOBRO IZVEDBO POGODBENIH OBVEZNOSTI – ni potrebno prilagati v ponudbi |

Izvajalec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MENIČNA IZJAVA**

***za zavarovanje dobre izvedbe pogodbenih obveznosti***

V skladu s pogodbo št. ENLJ-SIR-174/25-\_ za javno naročilo št. ENLJ-SPV-174/25, sklenjenim dne \_\_\_\_\_\_\_\_\_\_\_, med naročnikom: JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana in izvajalcem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv in naslov izvajalca) je izvajalec dolžan izvesti gradbena dela za \_. Sklop: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v vrednosti \_\_\_\_\_\_\_\_\_\_\_\_\_\_ EUR brez DDV. Kot garancijo za dobro izvedbo pogodbenih obveznosti mi kot izvajalec izdajamo eno bianko menico s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

(Ime in priimek) (Funkcija pooblaščene osebe) (Podpis)

Pooblaščamo JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana, da v primeru, če mi kot izvajalec ne bomo izpolnili pogodbenih obveznosti v dogovorjeni kvaliteti, količini in rokih, opredeljenih v zgoraj citirani pogodbi, da:

* izpolni bianko menico v višini do \_\_\_\_\_\_\_\_\_\_\_EUR,
* da izpolni vse druge sestavne dele menic, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina.

V primeru spremembe upnika predmetnih terjatev, veljajo določbe tega pooblastila tudi v korist novih upnikov. Pooblaščamo JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana, da menico po potrebi domicilira pri katerikoli banki, pri kateri imamo odprt račun.

S to menično izjavo pooblaščamo \_\_\_\_\_\_\_\_\_\_\_\_\_\_\_\_\_\_\_ (navedba banke), da v breme našega transakcijskega računa št. SI56 \_\_\_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_\_. Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico.

S podpisom tega pooblastila soglašamo, da JAVNO PODJETJE ENERGETIKA LJUBLJANA d.o.o., Verovškova ulica 62, 1000 Ljubljana, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Priloga: 1 bianko menica

Kraj, datum Žig Izdajatelj menice:

|  |
| --- |
| VZOREC FINANČNEGA ZAVAROVANJA ZA ZAVAROVANJE ODPRAVE NAPAK V GARANCIJSKEM ROKU– ni potrebno prilagati v ponudbi |

MENIČNA IZJAVA

**za zavarovanje odprave napak v garancijskem roku**

V skladu s pogodbo št. ENLJ-SIR-174/25-\_; Izvedba gradbenih del za \_. Sklop: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sklenjeno dne \_\_\_\_\_\_\_\_\_\_\_\_, med naročnikom JAVNO PODJETJE ENERGETIKA LJUBLJANA d.o.o., Verovškova 62, 1000 Ljubljana (upravičencem) in izvajalcem \_\_\_\_\_\_\_\_\_\_\_\_\_\_ (izdajatelj menice), je izvajalec opravil pogodbene obveznosti v vrednosti \_\_\_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV.

Kot garancijo za odpravo napak v garancijskem roku mi kot zavezanec izdajamo eno bianko menico v višini \_\_\_\_\_\_\_\_ EUR s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

(Ime in priimek) (Funkcija pooblaščene osebe) (Podpis)

Pooblaščamo JAVNO PODJETJE ENERGETIKA LJUBLJANA, d.o.o., da:

* izpolni bianko menico v višini do \_\_\_\_\_\_\_\_ EUR,
* da izpolni vse druge sestavne dele menic, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina,

če v garancijskem roku ne bomo izpolnili garancijskih obveznosti, ki izhajajo iz sklenjene pogodbe. V primeru spremembe upnika predmetnih terjatev, veljajo določbe tega pooblastila tudi v korist novih upnikov. Pooblaščamo JAVNO PODJETJE ENERGETIKA LJUBLJANA d.o.o., da menico po potrebi domicilira pri katerikoli banki, pri kateri imamo odprt račun.

Nepreklicno in brezpogojno pooblaščamo \_\_\_\_\_\_\_\_\_\_\_\_\_\_\_\_\_\_ (navedba banke), da v breme našega transakcijskega računa št. \_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_\_.

Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico. S podpisom tega pooblastila soglašamo, da upravičenec, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Priloga: 1 bianko menica

Kraj, datum Žig Izdajatelj menice:

1. PRIPOROČILO KOMISIJE z dne 6. maja 2003 o definiciji mikro, malih in srednje velikih podjetij *(notificirano pod dokumentarno številko K(2003) 1422)*, 2003/361/ES; Ur. l. EU, L 124, 20. 5. 2003. [↑](#footnote-ref-1)
2. 2 Navedba elektronskega naslova in kontaktne telefonske številke v obrazcih s področja javnega naročanja predstavlja obvezen podatek, ki se zahteva na podlagi Izvedbene Uredbe Komisije (EU) 2022/2303 z dne 24. novembra 2022 o spremembi Izvedbene uredbe (EU) 2019/1780 o standardnih obrazcih za objavo obvestil na področju javnega naročanja in tehnične rešitve, ki jo je pripravila Evropska komisija glede obveznosti polj v obrazcih. [↑](#footnote-ref-2)